
ΤΕΥΧΟΣ ΔΕΥΤΕΡΟ 


Αρ 


. Φύλλου 3344 


ΑΠΟΦΑΣΕΙΣ 

Αριθμ. 75/57 

Έγκριση του Κανονισμού του Προγράμματος Με¬ 
ταπτυχιακών Σπουδών με τίτλο «Διατήρηση και 
Αποκατάσταση Χερσαίων Φυσικών Οικοσυστη¬ 
μάτων» του Τμήματος Δασολογίας και Διαχείρι¬ 
σης Περιβάλλοντος και Φυσικών Πόρων της Σχο¬ 
λής Επιστημών Γεωπονίας και Δασολογίας του 
Δημοκριτείου Πανεπιστημίου Θράκης. 

Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1 .Την αριθμ. ΔΠΘ/ΣΥΓΚ/25072/969/16-01-2017 απόφα¬ 
ση Συγκλήτου του Δ.Π.Θ., αναφορικά με τον ορισμό «Ανα¬ 
πληρωτών Πρύτανη - Μεταβίβαση αρμοδιοτήτων Πρύτα¬ 
νη - Αναπλήρωση Πρύτανη» (ΦΕΚ 327/08.02.2017/τ.Β'). 

2. Τιςδιατάξειςτουάρθρου45,παρ. 1 του ν. 4485/2017 
(ΦΕΚ 114/4-8-2017/τ.Α'), η οποία τροποποιήθηκε με 
την παρ. 3 του άρθρου 42 του ν. 4521/2018 (ΦΕΚ 38/ 
02-03-2018/τ.Α') σύμφωνα με τις οποίες «Με απόφαση 
της Συνέλευσης του Τμήματος καταρτίζεται ο Κανο¬ 
νισμός Μεταπτυχιακών Σπουδών του Τμήματος κάθε 
Π.Μ.Σ., ο οποίος εγκρίνεται από τη Σύγκλητο, δημοσι¬ 
εύεται στην Εφημερίδα της Κυβερνήσεως, αναρτάται 
στο διαδικτυακό τόπο του Ιδρύματος και κοινοποιείται 
στο Υπουργείο Παιδείας, Έρευνας και Θρησκευμάτων». 

3. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, τ. Α'), σύμφωνα με τις οποί¬ 
ες «Τα ΑΕΙ οφείλουν, μέσα σε προθεσμία έξι (6) μηνών 
από την έναρξη ισχύος του παρόντος νόμου,... να κα¬ 
ταρτίσουν και να δημοσιεύσουν τους Κανονισμούς του 
άρθρου 45». 

4. Τις διατάξεις του ν. 4009/2011 (ΑΊ95) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμάτων» 
όπως τροποποιήθηκε και ισχύει. 

5. Τιςδιατάξειςτου ν. 3374/2005 (Α' 189) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα Διπλώματος», όπως τροποποιήθηκε και ισχύει. 


6. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο 1 του π.δ. 63/2005 (Α' 98). 

7. Την απόφαση της Συνέλευσης του Τμήματος Δα¬ 
σολογίας και Διαχείρισης Περιβάλλοντος και Φυσικών 
Πόρων στην αριθμ. 8/28-03-2018 συνεδρίαση της και 
το απόσπασμα πρακτικού αυτής. 

8. Την απόφαση της Συγκλήτου συνεδρίαση (74/57/ 
24-04-2014)(ΦΕΚ 2670/06-07-2018/τ.Β') με την οποία 
εγκρίθηκε η ίδρυση του Προγράμματος Μεταπτυχια¬ 
κών Σπουδών με τίτλο: «Διατήρηση και Αποκατάσταση 
Χερσαίων Φυσικών Οικοσυστημάτων» του Τμήματος 
Δασολογίας και Διαχείρισης Περιβάλλοντος και Φυσι¬ 
κών Πόρων του Δημοκριτείου Πανεπιστημίου Θράκης 
σε εφαρμογή του ν. 4485/2017 (ΦΕΚ 114 Α'). 

9. Την με αριθ. 4/27/19-04-2018 εισήγηση της Επιτρο¬ 
πής Μεταπτυχιακών Σπουδών του Δ.Π.Θ. και το απόσπα¬ 
σμα πρακτικού αυτής. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του ιδρύματος, αποφασίζουμε: 

ΕΓΚΡΙΣΗ ΤΟΥ ΚΑΝΟΝΙΣΜΟΥ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ ΜΕ ΤΙΤΛΟ 
«ΔΙΑΤΗΡΗΣΗ ΚΑΙ ΑΠΟΚΑΤΑΣΤΑΣΗ ΧΕΡΣΑΙΩΝ 
ΦΥΣΙΚΩΝ ΟΙΚΟΣΥΣΤΗΜΑΤΩΝ» ΤΟΥ ΤΜΗΜΑΤΟΣ 
ΔΑΣΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ 
ΚΑΙ ΦΥΣΙΚΩΝ ΠΟΡΩΝ ΤΗΣ ΣΧΟΛΗΣ ΕΠΙΣΤΗΜΩΝ 
ΓΕΩΠΟΝΙΑΣ ΚΑΙ ΔΑΣΟΛΟΓΙΑΣ ΤΟΥ 
ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ. 

Άρθρο 1 

Γενικές Διατάξεις 

Ο δεύτερος κύκλος σπουδών συνίσταται στην παρα¬ 
κολούθηση Προγράμματος Μεταπτυχιακών Σπουδών 
(Π.Μ.Σ.) και ολοκληρώνεται με την απονομή Διπλώματος 
Μεταπτυχιακών Σπουδών (Δ.Μ.Σ.). 

Στο αυτοδύναμο Τμήμα Δασολογίας και Διαχείρισης 
Περιβάλλοντος και Φυσικών Πόρων του Δημοκριτείου 
Πανεπιστημίου Θράκης (Δ.Π.Θ.) λειτουργεί Πρόγραμμα 
Μεταπτυχιακών Σπουδών (Π.Μ.Σ.) με τίτλο «Διατήρηση 
και Αποκατάσταση Χερσαίων Φυσικών Οικοσυστημάτων». 

Οι μεταπτυχιακές σπουδές στο Δ.Π.Θ. εντάσσονται 
μέσα στο πλαίσιο των σκοπών και της γενικότερης απο¬ 
στολής του. 

Άρθρο 2 

Ισχύς του Κανονισμού Μεταπτυχιακών Σπουδών 

Οι διατάξεις του παρόντος κανονισμού εξειδικεύουν 
και συμπληρώνουν το νομοθετικό πλαίσιο που διέπει 
τις μεταπτυχιακές σπουδές και συγκεκριμένα τις διατά¬ 
ξεις του ν. 4485/2017 (ΦΕΚ Α' 114) και συμβάλλουν στην 
ρύθμιση με ενιαίο τρόπο των θεμάτων λειτουργίας του 
εν λόγω Π.Μ.Σ. 

Με απόφαση της Συνέλευσης του Τμήματος καταρτίζε¬ 
ται ο Κανονισμός Μεταπτυχιακών Σπουδών του Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στον διαδικτυ¬ 
ακό τόπο του Τμήματος και κοινοποιείται στο Υπουργείο 
Παιδείας, Έρευνας και Θρησκευμάτων. 

Άρθρο 3 

Σκοπός του Π.Μ.Σ. 

Το πρόγραμμα μεταπτυχιακών σπουδών εντάσσεται 
στον στρατηγικό σχεδίασμά του Δ.Π.Θ., διέπεται από 
επιστημονική συνοχή και αποσκοπεί στη μεταπτυχιακή 
εξειδίκευση στη διατήρηση και στην αποκατάσταση των 
χερσαίων φυσικών οικοσυστημάτων, με την ανάπτυξη 
και την εφαρμογή σύγχρονων μεθόδων και τεχνικών. 

Οι βασικοί στόχοι του προγράμματος είναι: 

- Η κατανόηση της δομής και των λειτουργιών των 
χερσαίων φυσικών οικοσυστημάτων, της ανάγκης για 
προστασία και διατήρηση της βιοποικιλότητας και της 
επίδρασης των κλιματικών μεταβολών και των ανθρώ¬ 
πινων δραστηριοτήτων στα χερσαία φυσικά οικοσυστή¬ 
ματα (επίπεδο γνώσεων). 

- Η αξιοποίηση σύγχρονων μεθόδων και τεχνικών στην 
καταγραφή και στην παρακολούθηση των οικοσυστη¬ 
μάτων (επίπεδο δεξιοτήτων). 

- Η επιλογή των βέλτιστων πρακτικών διαχείρισης και 
αποκατάστασης και η αξιολόγηση τύπων, μεθόδων και 
τεχνικών αποκατάστασης σε διαταραγμένα οικοσυστή¬ 
ματα (επίπεδο στάσεων). 

Άρθρο 4 

Όργανα του Π.Μ.Σ. 

Αρμόδια Όργανα για την ίδρυση, οργάνωση και λει¬ 
τουργία του προγράμματος μεταπτυχιακών σπουδών 
είναι: 

1. Η Σύγκλητος του Ιδρύματος, η οποία είναι το αρ¬ 
μόδιο όργανο για τα θέματα ακαδημαϊκού, διοικητικού, 
οργανωτικού και οικονομικού χαρακτήρα των Π.Μ.Σ., 
και ασκεί όσες αρμοδιότητες σχετικά με τα Π.Μ.Σ. δεν 
ανατίθενται από το νόμο ειδικώς σε άλλα όργανα. 

2. Η Συνέλευση του Τμήματος, η οποία έχει τις εξής 
αρμοδιότητες: 

α) εισηγείται στη Σύγκλητο διά της Επιτροπής Μετα¬ 
πτυχιακών Σπουδών της παραγράφου 5 του άρθρου 32 
του ν. 4485/2017 για την αναγκαιότητα ίδρυσης Π.Μ.Σ., 
σύμφωνα με το άρθρο 32, 

β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 


ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 

στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017. 

3. Η Συντονιστική Επιτροπή (Σ.Ε.) του Π.Μ.Σ., η οποία 
απαρτίζεται από πέντε (5) μέλη Δ.Ε.Π. του Τμήματος, οι 
οποίοι έχουν αναλάβει μεταπτυχιακό έργο και εκλέγο¬ 
νται από τη Συνέλευση του Τμήματος για διετή θητεία, 
κατά τη λήξη της οποίας με ευθύνη του Διευθυντή συ- 
ντάσσεται απολογισμός του Π.Μ.Σ., και είναι αρμόδια για 
την παρακολούθηση και τον συντονισμό της λειτουργίας 
του Π.Μ.Σ. 

4. Η Επιτροπή Μεταπτυχιακών Σπουδών, η οποία 
αποτελείται από τον/την Αντιπρύτανη/νι Ακαδημαϊκών 
Υποθέσεων, ο/η οποίος/α εκτελεί χρέη Προέδρου και 
τους Κοσμήτορες του Ιδρύματος ως μέλη και έχει τις 
αρμοδιότητες που προβλέπονται στο άρθρο 32 στην 
παράγραφο 5 του ν. 4485/2017. Ειδικότερα, αν η Επι¬ 
τροπή κρίνει την εισήγηση ελλιπή, διαφωνεί ως προς 
το περιεχόμενο των στοιχείων των παραγράφων 2 και 
3 του άρθρου 32 του ν. 4485/2017, καθώς και αν διαπι¬ 
στώνει αλληλεπικάλυψη των γνωστικών αντικειμένων 
που τα Π.Μ.Σ. του Ιδρύματος θεραπεύουν, αναπέμπει 
εντός αποκλειστικής προθεσμίας τριάντα (30) ημερών 
την εισήγηση στη Συνέλευση του Τμήματος με αιτιο¬ 
λογημένη απόφασή της. Το Τμήμα αφού λάβει υπόψη 
τις υποδείξεις της Επιτροπής Μεταπτυχιακών Σπουδών, 
υποβάλλει εκ νέου σε αυτήν, την εισήγησή του. Αν, μέσα 
σε αποκλειστική προθεσμία τριάντα (30) ημερών, για 
δεύτερη φορά η Επιτροπή Μεταπτυχιακών Σπουδών 
δεν κάνει αποδεκτή την εισήγηση, το Τμήμα μπορεί να 
υποβάλει απευθείας την εισήγησή του στη Σύγκλητο. 

5. Ο Διευθυντής του Π.Μ.Σ., είναι μέλος της Σ.Ε. και 
ορίζεται μαζί με τον αναπληρωτή του, με απόφαση της 
ΣυνέλευσηςτουΤμήματοςγια διετή θητεία. Προεδρεύει 
της Σ.Ε., είναι μέλος Δ.Ε.Π. πρώτης βαθμίδας ή της βαθμί¬ 
δας του αναπληρωτή, είναι του ιδίου ή συναφούς γνωστι¬ 
κού αντικειμένου με το γνωστικό αντικείμενο του Π.Μ.Σ. 
και ασκεί τα καθήκοντα που ορίζονται στο Κεφάλαιο ΣΤ 
του ν. 4485/2017 και στον Κανονισμό Μεταπτυχιακών 
Σπουδών. 

Ο Διευθυντής του Π.Μ.Σ. εισηγείται στα αρμόδια όργα¬ 
να του Ιδρύματος για κάθε θέμα που αφορά στην απο¬ 
τελεσματική λειτουργία του προγράμματος. 

Ο Διευθυντής δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο ως Διευθυντής. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη 
αξιοποίηση του ανθρώπινου δυναμικού, τη βελτιστο¬ 
ποίηση των υφιστάμενων υποδομών και την κοινωνι¬ 
κά επωφελή χρήση των διαθέσιμων πόρων του Π.Μ.Σ. 
Ο απολογισμός κατατίθεται στο οικείοΤμήμα, στο οποίο 
ανήκει το Π.Μ.Σ.. 

6. Η εξαμελής Επιστημονική Συμβουλευτική Επιτροπή 
(Ε.Σ.Ε.), η οποία είναι αρμόδια για την εξωτερική ακα- 

δημαϊκή αξιολόγηση των Π.Μ.Σ. (άρθρο 44 παρ. 3 του 
ν. 4485/2017). Τα πέντε (5) μέλη της Ε.Σ.Ε. είναι μέλη 
Δ.Ε.Π. α' βαθμίδας αναπληρωτή και επίκουρου άλλων 
Α.Ε.Ι. ή ερευνητές από ερευνητικά κέντρα του άρθρου 
13 Ατού ν. 4310/2014, όπως τροποποιήθηκε και ισχύει, 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, ή επιστήμονες της αλ¬ 
λοδαπής ή της ημεδαπής, οι οποίοι έχουν τα προσόντα 
που προβλέπονται για τους επισκέπτες διδάσκοντες 
στην παράγραφο 5 του άρθρου 36, του αντίστοιχου 
επιστημονικού πεδίου, και με την προϋπόθεση ότι δεν 
υπηρετούν ως διδάσκοντες σε Π.Μ.Σ. της Σχολής.Το έκτο 
μέλος είναι μεταπτυχιακός φοιτητής της Σχολής. 

Η θητεία των μελών είναι πενταετής, με δυνατότητα 
ανανέωσης, εκτός από τον/την φοιτητή/τρια, του οποίου 
η θητεία είναι ετήσια. 

Η ιδιότητα του Π ροέδρου, ο τρόπος επιλογής του/της 
μεταπτυχιακού/ής φοιτητή/τριας, καθώς και κάθε ειδικό¬ 
τερο θέμα που αφορά στη συγκρότηση, τη λειτουργία 
και τη διοικητική υποστήριξη της Επιτροπής, σύμφωνα 
με τις παραγράφους 4 έως 6 του ν. 4485/2017, καθορί¬ 
ζονται με απόφαση της Συγκλήτου που δημοσιεύεται 
στην Εφημερίδα της Κυβερνήσεως. 

Άρθρο 5 

Αριθμός Εισακτέων 

Ο αριθμός εισακτέων κατ' έτος ορίζεται κατ' ανώτατο 
όριο σε είκοσι πέντε (25) μεταπτυχιακούς/ες φοιτητές/ 
τριες. 

Επιπλέον ο μέγιστος αριθμός μεταπτυχιακών φοι- 
τητών/τριών ανά διδάσκοντα του Π.Μ.Σ. ανέρχεται σε 
2,083 (25/12) ενώ ο μέγιστος αριθμός μεταπτυχιακών 
φοιτητών/τριων του Τμήματος σε σχέση με τον αριθμό 
των προπτυχιακών φοιτητών/τριών του Τμήματος Ια¬ 
τρικής του Δ.Π.Θ. είναι 0,062 (35/563) και σε σχέση με 
τον αριθμό των διδασκόντων του Τμήματος είναι 1,94 
(35/18) (άρθρο 45 παρ. 1 β του ν. 4485/2017). 

Άρθρο 6 

Κατηγορίες Υποψηφίων για φοίτηση στο Π.Μ.Σ. 

Στο Π.Μ.Σ. γίνονται δεκτοί κάτοχοι τίτλου του πρώ¬ 
του κύκλου σπουδών Α.Ε.Ι. (Πανεπιστήμια και Τ.Ε.Ι.) της 
ημεδαπής ή ομοταγών ιδρυμάτων της αλλοδαπής των 
κάτωθι κατηγοριών: 

• Πτυχιούχοι των Τμημάτων ΑΕΙ Θετικών καιΤεχνολο- 
γικών Επιστημών, Επιστημών Υγείας και Ζωής. 

• ΠτυχιούχοιτωνΤμημάτων ΑΤΕΙ Θετικών καιΤεχνολο- 
γικών Επιστημών, Επιστημών Υγείας και Ζωής. 

• Πτυχιούχοι αντίστοιχων αναγνωρισμένωνΤμημάτων 
Ιδρυμάτων της αλλοδαπής. 

Δίπλωμα Μεταπτυχιακών Σπουδών δεν απονέμεται σε 
φοιτητή/τρια του/της οποίου/ας ο τίτλος σπουδών πρώ¬ 
του κύκλου από ίδρυμα της αλλοδαπής δεν έχει αναγνω¬ 
ριστεί από το Διεπιστημονικό Οργανισμό Αναγνώρισης 
Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), 
σύμφωνα με το ν. 3328/2005 (Α' 80). 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του πρώτου 


εδαφίου της παραγράφου 1, μπορούν μετά από αίτησή 
τους να εγγραφούν ως υπεράριθμοι/ες, και μόνο ένας 
κατ' έτος και ανά Π.Μ.Σ., σύμφωνα με τους ειδικότερους 
όρους που προβλέπονται στο άρθρο 45, εφόσον υπη¬ 
ρετούν στο οικείο Τμήμα και ο τίτλος σπουδών και το 
έργο που επιτελούν στο οικείο Τμήμα είναι συναφές με 
το αντικείμενο του Π.Μ.Σ. 

Άρθρο 7 

Κριτήρια και Διαδικασία Επιλογής Εισακτέων 

ί. Πρόσκληση εκδήλωσης ενδιαφέροντος. 

Το Τμήμα σε ημερομηνίες που ορίζονται από την Συ¬ 
νέλευση προβαίνει σε πρόσκληση εκδήλωσης ενδιαφέ¬ 
ροντος προκηρύσσοντας θέσεις με ανοιχτή διαδικασία 
για την εισαγωγή πτυχιούχων στο Π.Μ.Σ. 

Στην πρόσκληση αναφέρονται οι προϋποθέσεις ει¬ 
σαγωγής, οι κατηγορίες πτυχιούχων και ο αριθμός ει¬ 
σακτέων, ο τρόπος εισαγωγής, τα κριτήρια επιλογής, 
κ.λπ., οι προθεσμίες υποβολής αιτήσεων καθώς και τα 
δικαιολογητικά που απαιτούνται. 

Οι αιτήσεις μαζί με τα απαραίτητα δικαιολογητικά 
κατατίθενται στη Γραμματεία του Τμήματος σε έντυπη. 

Μ. Επιτροπή Επιλογής Εισακτέων. 

Η επιλογή των εισακτέων στο Π.Μ.Σ. γίνεται από Τρι¬ 
μελή Επιτροπή μελών Δ.Ε.Π. του που έχουν αναλάβει 
μεταπτυχιακό έργο, η οποία συγκροτείται με απόφαση 
της Συνέλευσης. 

Μι.Τα κριτήρια επιλογήςτων υποψηφίων είναι συγκε¬ 
κριμένα, ποσοτικά και ποιοτικά, και γίνονται γνωστά 
στους/στις υποψηφίους/ες μετην προκήρυξη του Π.Μ.Σ. 

Τα κριτήρια επιλογήςτων υποψηφίων, ενδεικτικά, δύ- 
ναται να περιλαμβάνουν: 

1. Γενικό βαθμό Πτυχίου/Διπλώματος. 

2. Αναλυτική Βαθμολογία στα προπτυχιακά μαθήματα, 
που είναι σχετικά με το Π.Μ.Σ. 

3. Επίδοση στην Διπλωματική Εργασία, όπου αυτή 
προβλέπεται στον πρώτο κύκλο σπουδών. 

4. Επαρκής γνώση μιας ξένης γλώσσας, ως απαραίτητη 
προϋπόθεση, σε επίπεδο που ορίζεται από τη Συνέλευση 
του Τμήματος. 

Το επίπεδο γλωσσομάθειας της ξένης γλώσσας απο- 
δεικνύεται με τους εξής τρόπους: 

α) Κρατικό Πιστοποιητικό του ν. 2740/1999, όπως 
αντικαταστάθηκε με την παρ. 19 του άρθρου 13 του 
ν. 3149/2003. 

β) Πτυχίο Ξένης Γλώσσας και Φιλολογίας ή Πτυχίο 
Ξένων Γλωσσών Μετάφρασης καιΔιερμηνείαςτης ημε¬ 
δαπής ή αντίστοιχο και ισότιμο σχολών της αλλοδαπής. 

γ) Πτυχίο, προπτυχιακό ή μεταπτυχιακό δίπλωμα ή 
διδακτορικό δίπλωμα οποιουδήποτε αναγνωρισμένου 
ιδρύματος τριτοβάθμιας εκπαίδευσης της αλλοδαπής. 

δ) Απολυτήριο τίτλο ισότιμο των ελληνικών σχολείων 
Δευτεροβάθμιας Εκπαίδευσης, εφόσον έχουν αποκτηθεί 
μετά από κανονική φοίτηση τουλάχιστον έξι ετών στην 
αλλοδαπή. 

Η άδεια επάρκειας διδασκαλίας ξένης γλώσσας δεν 
αποδεικνύει τη γνώση ξένης γλώσσας (π.δ. 347/2003). 
Οι υποψήφιοι που είναι κάτοχοι της σχετικής άδειας πρέ¬ 
πει να προσκομίσουν επικυρωμένο αντίγραφο και ακρι- 

βή μετάφραση του τίτλου σπουδών βάσει του οποίου εκ- 
δόθη κε η άδεια επάρκειας διδασκαλίας ξένης γλώσσας. 

5. Γνώση δεύτερης ή και άλλης ξένης γλώσσας. 

6. Σχετική ερευνητική ή επαγγελματική δραστηριότη¬ 
τα του υποψηφίου σχετική με το γνωστικό αντικείμενο 
του Π.Μ.Σ. 

Ο τρόπος αξιολόγησης (μοριοδότηση) των ανωτέρω 
κριτηρίων ανήκει στην αρμοδιότητα της Συνέλευσης του 
Τμήματος. (Παράρτημα 5) 

ίν. Διαδικασία επιλογής 

Η διαδικασία επιλογής έχει ως εξής: 

α) Η Επιτροπή Επιλογής καταρτίζει αρχικά έναν πλήρη 
κατάλογο όσων έχουν υποβάλει αίτηση. 

β) Απορρίπτει τους υποψηφίους που δεν πληρούν τα 
ελάχιστα τυπικά κριτήρια σε περίπτωση που έχουν τεθεί 
τέτοια από την Συνέλευση 

γ) Ιεραρχεί βαθμολογικά τους υποψηφίους και προ¬ 
βαίνει στην τελική επιλογή. 

ε) Καταρτίζει τον τελικό πίνακα επιλογής. Ο τελικός 
πίνακας των επιτυχόντων επικυρώνεται από την Συνέ¬ 
λευση και αναρτάται στον πίνακα ανακοινώσεων της 
Γραμματείας και στην ιστοσελίδα του Τμήματος. 

Σε περίπτωση ισοβαθμίας στην τελευταία θέση του 
πίνακα επιτυχόντων υποψηφίων επιλέγεται ο υποψήφιος 
με τον υψηλότερο βαθμό πτυχίου (με ακρίβεια δύο δεκα¬ 
δικών ψηφίων). Αν και σε αυτή την περίπτωση προκύψει 
ισοβαθμία, τότε για την τελική τους κατάταξη λαμβάνε- 
ται υπόψη η μοριοδότηση των συγγενών μαθημάτων 
προς το Π.Μ.Σ. 

Άρθρο 8 

Διάρκεια Σπουδών 

1. Χρονική διάρκεια φοίτησης 

Η κανονική χρονική διάρκεια φοίτησης στο Π.Μ.Σ. που 
οδηγεί στη λήψη του Διπλώματος Μεταπτυχιακών Σπου¬ 
δών (Δ.Μ.Σ.) ορίζεται κατ' ελάχιστο σε τρία εξάμηνα, 
διάστημα στο οποίο περιλαμβάνεται και ο χρόνος για 
την τυχόν εκπόνηση και υποβολή προς κρίση διπλωμα¬ 
τικής εργασίας. Ο χρόνος που αφορά την διπλωματική 
εργασία, δεν μπορεί να είναι μικρότερος από τρεις μήνες. 

Η φοίτηση στο πρόγραμμα θεωρείται ότι λήγει με την 
ολοκλήρωση της συγγραφής και της δημόσιας παρουσί¬ 
ασης της μεταπτυχιακής διπλωματικής εργασίας. 

Ο μεταπτυχιακός φοιτητής είναι υποχρεωμένος να 
ολοκληρώσει τις μεταπτυχιακές του σπουδές μέσα στο 
διπλάσιο της προβλεπόμενης στο αντίστοιχο Π.Μ.Σ. δι¬ 
άρκειας. 

2. Μερική φοίτηση 

Στους μεταπτυχιακούς/κές φοιτητές/τριες προ- 
βλέπεται σύμφωνα με την παρ. 2 του άρθρου 33 του 
ν. 4485/2017 (Α' 114) η δυνατότητα μερικής φοίτησης 
για εργαζόμενους/νες φοιτητές /τριες, η διάρκεια της 
οποίας δεν μπορεί να υπερβαίνει το διπλάσιο της κανο¬ 
νικής φοίτησης. 

Στην παραπάνω περίπτωση οι ενδιαφερόμενοι θα πρέ¬ 
πει να προσκομίσουν βεβαίωση του εργοδότη τους ότι 
εργάζονται κατ'ελάχιστο είκοσι (20) ώρες την εβδομάδα. 

Η μερική φοίτηση προβλέπεται και για μη εργαζόμε¬ 
νους μεταπτυχιακούς/κές φοιτητές/τριες που αδυνατούν 


να ανταποκριθούν στις ελάχιστες απαιτήσεις του προ¬ 
γράμματος πλήρους φοίτησης και για ιδιαίτερες εξαιρε¬ 
τικά σοβαρές περιπτώσεις, (ασθένεια, φόρτος εργασίας, 
σοβαροί οικογενειακοί λόγοι, στράτευση, λόγοι ανωτέ- 
ρας βίας). 

Οι αιτήσεις και τα σχετικά δικαιολογητικά που αφο¬ 
ρούν τις περιπτώσεις μερικής φοίτησης εξετάζονται από 
τη Συντονιστική επιτροπή του Π.Μ.Σ. και με ευθύνη του 
Διευθυντή Σπουδών προωθούνται στη Συνέλευση του 
Τμήματος η οποία εκδίδει πριν την έναρξη κάθε ακαδη¬ 
μαϊκού εξαμήνου σχετική απόφαση για τους δικαιούχους 
μερικής φοίτησης. 

3. Αναστολή Σπουδών 

Σε εξαιρετικές περιπτώσεις στους μεταπτυχιακούς/κές 
φοιτητές/τριες παρέχεται, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
την διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. 

4. Διαγραφή μεταπτυχιακών φοιτητών 

Για θέματα επανεξέτασης μαθημάτων σε οφειλόμενα 
μαθήματα ή διαγραφής αποφαίνεται η Συνέλευση του 
Τ μήματος μετά από πρόταση της Συντονιστικής Επιτρο¬ 
πής, η οποία αποφασίζει για τους όρους της επανεξέτα¬ 
σης και τους λόγους διαγραφής και τους περιλαμβάνει 
στον οικείο Κανονισμό Μεταπτυχιακών Σπουδών. 

Λόγοι διαγραφής είναι: 

α) η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαιδευ¬ 
τική διαδικασία, δηλαδή παρακολουθήσεις, εξετάσεις), 

β) η πλημμελής εκπλήρωση λοιπών υποχρεώσεων που 
ορίζονται από τον οικείο Κανονισμό, 

γ) συμπεριφορά που προσβάλλει την ακαδημαϊκή δε¬ 
οντολογία, όπως π.χ. η λογοκλοπή, και 

δ) αίτηση του/της ίδιου/ας του μεταπτυχιακού/κής 
φοιτητή/τριας. 

Άρθρο 9 
Όροι φοίτησης 

Μετά την ανακοίνωση του πίνακα αξιολόγησης των 
υποψηφίων από τη Γραμματεία του Π.Μ.Σ. και εντός απο¬ 
κλειστικής προθεσμίας επτά (7) ημερών οι επιτυχόντες 
θα πρέπει να προσέλθουν στη Γραμματεία του Π.Μ.Σ. 
για την ολοκλήρωση της διαδικασίας εγγραφής τους. 

Μετά την ολοκλήρωση της παραπάνω χρονικής προ¬ 
θεσμίας οι επιτυχόντες που δεν έχουν ολοκληρώσει τη 
διαδικασία εγγραφής χάνουν αμετάκλητα το δικαίωμα 
εγγραφής και τη θέση τους καλούνται να καταλάβουν 
με βάση τη σειρά της βαθμολογικής τους κατάταξης οι 
επιλαχόντες υποψήφιοι μεταπτυχιακοί φοιτητές. Σε κάθε 
περίπτωση, η σχετική διαδικασία εγγραφής των επιλα- 
χόντων μεταπτυχιακών φοιτητών θα πρέπει να ολοκλη¬ 
ρωθεί εντός μιας εβδομάδας από τη λήξη της κανονικής 
προθεσμίας εγγραφών του Π.Μ.Σ. 

Στο έντυπο της σχετικής αίτησης εγγραφής που λαμ¬ 
βάνουν από τη Γραμματεία ή από την ιστοσελίδα του 
Π.Μ.Σ., οι υποψήφιοι μεταπτυχιακών φοιτητών δηλώ- 

νουν ότι έχουν λάβει γνώση του παρόντος Κανονισμού 
και αποδέχονται στο σύνολό τους, τους κανόνες λειτουρ¬ 
γίας του Π.Μ.Σ. Η αποδοχή του Κανονισμού αποτελεί 
προϋπόθεση για την απόκτηση και διατήρηση της ιδι¬ 
ότητας του μεταπτυχιακού φοιτητή. Αν ο μεταπτυχια- 
κός/ή φοιτητής/τρια αποτύχει στην εξέταση μαθήματος 
ή μαθημάτων και θεωρείται ότι δεν έχει ολοκληρώσει 
επιτυχώςτο πρόγραμμα, εξετάζεται, ύστερα από αίτησή 
του από τριμελή επιτροπή μελών Δ.Ε.Π. της Σχολής, τα 
οποία έχουν το ίδιο ή συναφές γνωστικό αντικείμενο με 
το εξεταζόμενο μάθημα και ορίζονται από τη Συνέλευση 
του Τμήματος. Από την επιτροπή εξαιρείται ο υπεύθυνος 
της εξέτασης διδάσκων. 

Οι μεταπτυχιακοί/ές φοιτητές/τριες εγγράφονται και 
συμμετέχουν στο μεταπτυχιακό πρόγραμμα υπό τους 
προβλεπόμενους όρους και τις προϋποθέσεις. 

Μετά από ανακοίνωση της Γραμματείας του Τμήμα¬ 
τος στην οποία ορίζεται και η χρονική διάρκεια των 


εγγραφών και τα δικαιολογητικά που απαιτούνται για 
την εγγραφή αρχίζουν οι εγγραφές των εισαγομένων 
μεταπτυχιακών φοιτητών/τριών. 

Άρθρο 10 

Πρόγραμμα Σπουδών-Έλεγχος Γνώσεων 

Το σύνολο των Πιστωτικών Μονάδων (Ε0Τ5) που 
απαιτούνται για την απόκτηση του Δ.Μ.Σ. ανέρχονται 
σε ενενήντα (90). 

Για την απόκτηση του Δ.Μ.Σ. απαιτείται η υποχρεωτική 
παρακολούθηση και επιτυχής εξέταση σε όλα τα μαθή¬ 
ματα τα οποία κατανέμονται στα δύο πρώτα εξάμηνα 
σπουδών (Α' και Β'). 

Κατά το τρίτο (Γ') εξάμηνο των σπουδών η εκπόνηση 
της μεταπτυχιακής διπλωματικής εργασίας της οποίας 
οι πιστωτικές μονάδες (Ε(ΙΤ5) ορίζονται σε τριάντα (30). 

Το αναλυτικό πρόγραμμα σπουδών (για Π.Μ.Σ. τριών 
εξαμήνων) διαμορφώνεται ως εξής: 


Α' ΕΞΑΜΗΝΟ ΣΠΟΥΔΩΝ 

ΚΩΔΙΚΟΣ 

ΤΙΤΛΟΣ ΜΑΘΗΜΑΤΟΣ 

ΤΥΠΟΣ ΜΑΘΗΜΑΤΟΣ 

Ε0Τ5 

1 . 

Προστασία και Διατήρηση της Βιοποικιλότητας 

Υποχρεωτικό 

7,5 

2. 

Κλιματική αλλαγή: μέθοδοι κλιματικής ανάλυσης, συνέπειες και απόκριση 
φυσικών οικοσυστημάτων 

Υποχρεωτικό 

7,5 

3. 

Οικολογία και Διαχείριση της Βόσκησης 

Υποχρεωτικό 

7,5 

4. 

Καταγραφή και Παρακολούθηση - Ανάλυση Δεδομένων Χερσαίων Οικο¬ 
συστημάτων 

Υποχρεωτικό 

7,5 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Α' ΕΞΑΜΗΝΟΥ 

30 


Β' ΕΞΑΜΗΝΟ ΣΠΟΥΔΩΝ 

ΚΩΔΙΚΟΣ 

ΤΙΤΛΟΣ ΜΑΘΗΜΑΤΟΣ 

ΤΥΠΟΣ ΜΑΘΗΜΑΤΟΣ 

Ε0Τ5 

1 . 

Μέθοδοι Αποκατάστασης - Δασικές Εργασίες και Διατήρηση Εδαφικών 
Πόρων σε Διαταραγμένα Οικοσυστήματα 

Υποχρεωτικό 

7,5 

2. 

Χειρισμοί Δασών και Ανόρθωση Δασικών Οικοσυστημάτων 

Υποχρεωτικό 

7,5 

3. 

Διαχειριστικά Μέτρα για τη Διατήρηση και Εξέλιξη των Οικοσυστημάτων, 
Μελέτες Αποκατάστασης και Σχέδια Διατήρησης 

Υποχρεωτικό 

7,5 

4. 

Αποκατάσταση Εδαφών και Επανεγκατάστασης της Βλάστησης σε Διατα- 
ραγμένες Περιοχές 

Υποχρεωτικό 

7,5 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Β’ ΕΞΑΜΗΝΟΥ 

30 


Γ’ ΕΞΑΜΗΝΟ ΣΠΟΥΔΩΝ 

ΚΩΔΙΚΟΣ 

ΤΙΤΛΟΣ ΜΑΘΗΜΑΤΟΣ 

Ε0Τ5 

1 . 

ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ ΕΡΓΑΣΙΑΣ 

30 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ' ΕΞΑΜΗΝΟΥ 

30 


Η συνολική διάρκεια φοίτησης στο Π.Μ.Σ. είναι τριάντα τρεις (33) πλήρεις εβδομάδες διδασκαλίας, έξι (5) προε¬ 
τοιμασίας και εξετάσεων χωρίς να συμπεριλαμβάνονται οι φοιτητικές διακοπές. Ειδικότερα: 

Ι.Το Α' εξάμηνο σπουδών αρχίζει την 3η εβδομάδα του Οκτωβρίου και ολοκληρώνεται την 2η εβδομάδα Φεβρου¬ 
άριου και έχει διάρκεια δεκατέσσερις (14) συνολικά εβδομάδες από τις οποίες οι δέκα (10) αφορούν τη διδασκαλία 
των μαθημάτων, και δύο (2) εβδομάδες αντιστοιχούν στην εξεταστική περίοδο του εξαμήνου (1 και 2η εβδομάδα 
Φεβρουάριου, επαναληπτική εξεταστική 3η εβδομάδα Σεπτεμβρίου) (οι δύο (2) εβδομάδες που αντιστοιχούν στις 
διακοπές των Χριστουγέννων δεν προσμετρούνται). 

II. Το Β' εξάμηνο αρχίζει την 3η εβδομάδα Φεβρουάριου και ολοκληρώνεται την 2η εβδομάδα του Ιουνίου και 
έχει διάρκεια δεκατέσσερις (14) συνολικά εβδομάδες από τις οποίες οι δέκα (10) αφορούν τη διδασκαλία των 

μαθημάτων, και δύο (2) εβδομάδες αντιστοιχούν στην 
εξεταστική περίοδο του εξαμήνου (3 και 4η εβδομάδα 
Φεβρουάριου, επαναληπτική εξεταστική 3η εβδομάδα 
Σεπτεμβρίου) (οι δύο (2) εβδομάδες που αντιστοιχούν 
στις διακοπές του Πάσχα δεν προσμετρούνται). 

III. Κατά τη διάρκεια του χειμερινού εξαμήνου κάθε 
ακαδημαϊκού έτους, οι φοιτητές ολοκληρώνουν την με¬ 
ταπτυχιακή διπλωματική εργασία η εξέταση της οποίας 
δεν μπορεί να πραγματοποιηθεί σε διάστημα μικρότερο 
από τρεις (3) μήνες - δεκατρείς διδακτικές εβδομάδες). 

Κατά τα λοιπά και όσον αφορά τις επίσημες αργίες, η 
λειτουργία του Π.Μ.Σ. προσαρμόζεται στο ακαδημαϊκό 
ημερολόγιο του Ιδρύματος 

Κατά την έναρξη κάθε εξαμήνου, με ευθύνη του Διευ¬ 
θυντή Π.Μ.Σ. ανακοινώνεται το ωρολόγιο πρόγραμμα 
μαθημάτων κάθε κατεύθυνσης. 

Κάθε μάθημα διδάσκεται από έναν ή περισσότερους 
διδάσκοντες. 

Σε κάθε μάθημα ορίζεται από την Συνέλευση ένας/ 
μια διδάσκων/ουσα ως υπεύθυνος/η / συντονιστής/τρια 
του μαθήματος. Επίσης ορίζονται οι διδάσκοντες των 
μαθημάτων καθώς και οι προσκεκλημένοι ομιλητές.Τον 
ρόλο του συντονιστή μπορεί να αναλάβουν αποκλειστι¬ 
κά διδάσκοντες του Τμήματος στους οποίους έχει ανα¬ 
τεθεί εν όλο ή εν μέρει η διδασκαλία του αντίστοιχου 
μαθήματος. Κατ' εξαίρεση, προσκεκλημένοι ομιλητές 
μπορεί να ορίζονται και κατά τη διάρκεια του εξαμήνου 
κατόπιν εισήγησης του συντονιστή και σχετικής έγκρισης 
της Συνέλευσης. 

Η αξιολόγηση των μαθημάτων γίνεται με γραπτή ή 
προφορική εξέταση, εργασία, παρουσίαση, αναφορά 
(γθρογϊ) ή συνδυασμό των παραπάνω. Η ακριβής μορφή 
της αξιολόγησης καθορίζεται από τον/την διδάσκοντα/ 
ουσα ή τους/τις διδάσκοντες/ουσες σε σχέση και με τη 
φύση του κάθε μαθήματος. 

Οι όροι αξιολόγησης σε κάθε μάθημα γνωστοποιού¬ 
νται κατά την έναρξη της διδασκαλίας του μαθήματος 
από το μέλος ΔΕΠ - υπευθύνου/συντονιστή του μαθή¬ 
ματος. 

Για τα μαθήματα στα οποία η αξιολόγηση γίνεται με 
ασκήσεις ή/και τελική γραπτή εξέταση ισχύουν τα πα¬ 
ρακάτω: 

1) Τα μαθήματα του χειμερινού εξαμήνου εξετάζονται 
τον Φεβρουάριο (1 η εξεταστική) και τον Σεπτέμβριο (2η 
εξεταστική). 

2) Τα μαθήματα του εαρινού εξαμήνου εξετάζονται 
τον Ιούνιο (1 η εξεταστική) και τον Σεπτέμβριο (2η εξε¬ 
ταστική). 

Για τα μαθήματα στα οποία προβλέπεται κατάθεση 
εργασίας ισχύουν τα εξής: 

Για μάθημα του χειμερινού εξαμήνου: 

1) Το θέμα της εργασίας δίνεται από τον διδάσκοντα 
τέλη Ιανουάριου και η παράδοση της εργασίας γίνεται 
από τον φοιτητή έως 31 Μαρτίου (1 η εξεταστική). 

2) Για τη 2η εξεταστική, το θέμα δίνεται από τον διδά¬ 
σκοντα τον Ιούνιο και η παράδοση της εργασίας γίνεται 
έως τις 10 Σεπτεμβρίου. 

Για τα μαθήματα του εαρινού εξαμήνου: 

1) το θέμα της εργασίας δίνεται από τον διδάσκοντα 
τον Ιούνιο και η παράδοση γίνεται από τον φοιτητή έως 
τις 10 Σεπτεμβρίου (1 η εξεταστική). 


2) Για τη 2η εξεταστική, το θέμα δίνεται από τον δι¬ 
δάσκοντα τον Ιανουάριο και η παράδοση της εργασίας 
γίνεται έως τις 31 Μαρτίου. 

Μετά το πέρας της εξεταστικής οι ασκήσεις, τα γραπτά 
δοκίμια και κάθε άλλο τεκμήριο εξέτασης φυλάσσονται 
με ευθύνη του συντονιστή του εκάστοτε μαθήματος. 

Για τη διδασκαλία με μέσα εξ' αποστάσεως εκπαίδευ¬ 
σης αυτή δεν ξεπερνά το τριάντα πέντε τοις εκατό (35%). 

Σε αυτή την περίπτωση το Π.Μ.Σ. χρησιμοποιεί την υλι- 
κοτεχνική υποδομή που διαθέτουν οι κάτωθι αίθουσες 
του Τμήματος Δασολογίας και Διαχείρισης Περιβάλλο¬ 
ντος και Φυσικών Πόρων. 

α) Αίθουσα Ηλεκτρονικών Υπολογιστών Π.Μ.Σ 

β) Αίθουσα Παρουσιάσεων Π.Μ.Σ. 

Ο εκπαιδευτής παραδίδει το μάθημα σε ζωντανή σύν¬ 
δεση με τη μορφή τηλεδιάσκεψης και ο εκπαιδευόμενος, 
αν και βρίσκεται σε διαφορετικό τόπο, παρακολουθεί το 
μάθημα στον ίδιο χρόνο. 

Το πρόγραμμα των μαθημάτων εξ' αποστάσεως 
συμπεριλαμβάνεται και διευκρινίζεται στο ωρολόγιο 
πρόγραμμα που κοινοποιείται στους μεταπτυχιακούς 
φοιτητές/φοιτήτριες στην αρχή του εξαμήνου. 

Η παρακολούθηση όλων των μαθημάτων (με φυσική 
ή εξ' αποστάσεως παρουσία) είναι υποχρεωτική και δι¬ 
απιστώνεται με ευθύνη του διδάσκοντος. Επιτρέπονται 
μέχρι δύο (2) απουσίες (μία δικαιολογημένη και μία αδι¬ 
καιολόγητη) σε κάθε μάθημα. Στην περίπτωση που ο 
αριθμός απουσιών είναι μεγαλύτερος των δύο (2) και οι 
λόγοι απουσίας είναι σοβαροί (εξαιρουμένων των επαγ¬ 
γελματικών υποχρεώσεων), τότε μετά από αίτηση του/ 
της ενδιαφερόμενου/ης μεταπτυχιακού φοιτητή/τριας η 
περίπτωση εξετάζεται από την Συντονιστική Επιτροπή 
του Π.Μ.Σ., η οποία εγκρίνει ή όχι το αίτημα και εισηγείται 
στη Συνέλευση του Τμήματος ή την Ε.Δ.Ε. για την τελική 
έγκριση. 

Σε περίπτωση που ο αριθμός των παρουσιών αυτών 
δεν επιτευχθεί, ο/η φοιτητής/τρια θεωρείται αποτυχών 
στο μάθημα αυτό. 

Ο έλεγχος στα επιμέρους μαθήματα γίνεται με γραπτές 
ή προφορικές εξετάσεις, εκπόνηση εργασιών ή συνδυ¬ 
ασμό των ανωτέρω. 

Η βαθμολογική κλίμακα για την αξιολόγηση της επίδο¬ 
σης των μεταπτυχιακών φοιτητών/τριών ορίζεται από το 
μηδέν (0) ως το δέκα (10): Άριστα από οκτώ και πενήντα 

(8.50) μέχρι δέκα (10), Λίαν καλώς από έξι και πενήντα 

(6.50) ως και οκτώ και σαράντα εννέα (8,49), Καλώς από 
πέντε (5) ως και έξι και σαράντα εννέα (6,49). 

Τα αποτελέσματα της αξιολόγησης των μαθημάτων 
κοινοποιούνται με ευθύνη του/της υπεύθυνου/ης συντο- 
νιστή/τριαςτου μαθήματος στους/στις μεταπτυχιακούς 
φοιτητές/τριες δεκαπέντε (15) ημέρες μετά την ημερο¬ 
μηνία εξέτασης ή στην περίπτωση που η αξιολόγηση 
γίνεται βάσει εργασιών, είκοσι (20) ημέρες μετά την ημε¬ 
ρομηνία παράδοσης των εργασιών. 

Δεν επιτρέπεται η επαναληπτική εξέταση προκειμένου 
ο φοιτητής να βελτιώσει τη βαθμολογία του. 

Ο βαθμός του Δ.Μ.Σ. καθορίζεται από τους βαθμούς 
των μαθημάτων του Προγράμματος και τον βαθμό της 
μεταπτυχιακής εργασίας με τρόπο που καθορίζεται στον 
οικείο Κανονισμό Λειτουργίας του Π.Μ.Σ. 

Ο βαθμός του Δ.Μ.Σ. με ευθύνη της Γραμματείας κα- 
ταχωρείται στον ατομικό φάκελο του/της φοιτητή/τριας. 

Άρθρο 11 

Εκπόνηση Διπλωματικής εργασίας 

Ο/Η μεταπτυχιακός φοιτητής/τρια υποχρεούται ατομι¬ 
κά να εκπονήσει και με επιτυχία να υποστηρίξει δημόσια 
τη μεταπτυχιακή διπλωματική του εργασία στο τρίτο (Γ') 
εξάμηνο σπουδών 

Το θέμα της πρέπει να εντάσσεται στο αντικείμενο του 
Π.Μ.Σ. και ειδικότερα της κατεύθυνσης που έχει επιλέξει 
ο/η μεταπτυχιακός φοιτητής/τρια και να αξιοποιεί τις 
γνώσεις που αποκτήθηκαν στα μαθήματα του Π.Μ.Σ. 

Σχετικά με την ανάληψη, εκπόνηση και υποστήριξη 
της Διπλωματικής εργασίας ορίζονται τα εξής: 

1. Αίτηση - Υποβολή θέματος 

Ο/Η μεταπτυχιακός /ή φοιτητής/τρια έχει δικαίωμα 
υποβολής θέματος Δ.Ε. εφόσον έχει ολοκληρώσει με 
επιτυχία όλα τα μαθήματα (κορμού και κατεύθυνσης) 
του πρώτου εξαμήνων. 

Μέχρι το τέλος του μήνα Ιουνίου υποβάλλει αίτηση, 
στην οποία αναγράφεται ο προτεινόμενος τίτλος της δι¬ 
πλωματικής εργασίας, ο/η προτεινόμενος/η επιβλέπων/ 
ουσα και επισυνάπτεται περίληψη της προτεινόμενης 
εργασίας στη Γραμματεία του Π.Μ.Σ. 

Οι μεταπτυχιακοί/κές φοιτητές/τριες οι οποίοι/ες δεν 
καταθέτουν την αίτηση εντός των χρονικών ορίων που 
ορίζονται από τον Εσωτερικό Κανονισμό, μεταθέτουν, 
με δική τους ευθύνη, κατά ένα τουλάχιστον εξάμηνο την 
έναρξη εκπόνησης της Δ.Ε. 

2. Επίβλεψη Διπλωματικής Εργασίας 

Η Συντονιστική Επιτροπή ύστερα από αίτηση του/της 
υποψηφίου/ιας, ορίζει τον/την επιβλέποντα/ουσα αυτής 
και συγκροτεί την Τριμελή εξεταστική επιτροπή για την 
έγκριση της εργασίας, ένα από τα μέλη της οποίας είναι 
και ο/η επιβλέπων/ουσα. 

3. Παρουσίαση και ολοκλήρωσης της Διπλωματικής 
Εργασίας 

Για να εγκριθεί η εργασία ο/η φοιτητής/τρια οφείλει 
να την υποστηρίξει ενώπιον της εξεταστικής επιτροπής. 

Τα μέλη της Τριμελούς Εξεταστικής Επιτροπής πρέπει 
να έχουν την ίδια ή συναφή επιστημονική ειδικότητα με 
το γνωστικό αντικείμενο του Π.Μ.Σ. 

Έτσι μετά την εκπόνηση της Δ.Ε. ο/η μεταπτυχιακός/ή 
φοιτητής/τρια υποβάλλει στον επιβλέποντα και στα άλλα 
δύο μέλη της Τριμελούς Εξεταστικής Επιτροπής αντίγρα¬ 
φα της τελικής Διπλωματικής Εργασίας. Εφόσον υπάρχει 
θετική κρίση από την Τριμελή Εξεταστική Επιτροπή, ορί¬ 
ζεται η ημερομηνία της προφορικής εξέτασης-παρουσί¬ 
ασης στο χρονικό διάστημα της ανωτέρω παραγράφου. 
Η έκταση και το βάθος της προφορικής εξέτασης κατά 
την υποστήριξη είναι ανάλογα της μορφής παρουσίασης 
της εργασίας. 

Η παρουσίαση της Μεταπτυχιακής Διπλωματικής Ερ¬ 
γασίας υποστηρίζεται ενώπιον τηςΤριμελούς Εξεταστι¬ 
κής Επιτροπής σε ημερομηνία και τόπο που ορίζεται από 
τη Συνέλευση του Τμήματος. 

Η αξιολόγηση της Διπλωματικής Εργασίας βασίζεται 
σε ένα σύνολο κανόνων ποιότητας που θεσπίζει κάθε 
Π.Μ.Σ. και περιλαμβάνουν την τυχόν πρωτότυπη ή καινο- 


τόμο συνεισφορά της, την τυχόν ύπαρξη δημοσιεύσεων 
σε έγκυρα διεθνή περιοδικά ή συνέδρια καθώς και τον 
χαρακτήρα της εργασίας: Θεωρητικός, Εργαστηριακός, 
Υπολογιστικός ή βιβλιογραφικός. 

Κατά την παρουσίαση - υποστήριξη της ΜΔΕ, η Εξε¬ 
ταστική Επιτροπή συντάσσει και υπογράφει Πρακτικό 
Δημόσιας Παρουσίασης της ΜΔΕ στο οποίο αναγράφο¬ 
νται τυχόν παρατηρήσεις ή σχόλια καθώς και ο τελικός 
βαθμός. 

Κατόπιν της έγκρισής της από την Επιτροπή, αναρτάται 
υποχρεωτικά στον διαδικτυακό τόπο της οικείας Σχολής. 

Στην περίπτωση αρνητικής κρίσης υπάρχει η δυνα¬ 
τότητα επανυποβολής της μετά από δύο μήνες, αφού 
βελτιώσει την εργασία ο/η μεταπτυχιακός/ή φοιτητής/ 
τρία σύμφωνα με τις παρατηρήσεις της Ε.Ε. 

Σε περίπτωση αρνητικής κρίσης μετά τη 2η υποβολή, 
ο/η μεταπτυχιακός/ή φοιτητής/τρια έχει το δικαίωμα, το 
επόμενο ακαδημαϊκό έτος, να αλλάξει το θέμα και τον/ 
την επιβλέποντα/ουσα. Στην περίπτωση και δεύτερης 
αποτυχίας ο/η μεταπτυχιακός/ή φοιτητής/τρια αποκλεί¬ 
εται από τη χορήγηση του Διπλώματος Μεταπτυχιακών 
Σπουδών. 

Πλήρες αντίγραφο της Διπλωματικής Εργασίας (μαζί 
με τυχόν διορθώσεις ή συμπληρώσεις) υποβάλλεται, 
μετά την αποδοχή της, στη βιβλιοθήκη του Δ.Π.Θ. και 
σε ηλεκτρονική μορφή πιθανόν στο ηλεκτρονικό αρχείο 
που διατηρείται στο Τμήμα. Οι Διπλωματικές εργασίες 
αποτελούν ιδιοκτησία του Π.Μ.Σ., το οποίο διατηρεί το 
δικαίωμα της χρήσης και αναπαραγωγής τους για διδα¬ 
κτικούς και ερευνητικούς σκοπούς. 

Σε εξαιρετικές περιπτώσεις απώλειας, αντικειμενικής 
αδυναμίας άσκησης καθηκόντων επίβλεψης ή σπου¬ 
δαίου λόγου, είναι δυνατή η αντικατάσταση του/της 
επιβλέποντα/ουσας ή μέλους τηςΤριμελούς Εξεταστι¬ 
κής Επιτροπής μετά από απόφαση της Συνέλευσης του 
οικείου Τμήματος. 

Η ΜΔΕ μπορεί να είναι θεωρητική, εφαρμοσμένη ή 
πειραματική και να περιέχει αναγνωρίσιμα στοιχεία πρω¬ 
τοτυπίας και συμβολή στην επιστημονική γνώση. 

Το κείμενο πρέπει να πληροί τις προδιαγραφές και τη 
δομή μιας επιστημονικής εργασίας δηλαδή να περιλαμ¬ 
βάνει περιγραφή του θέματος της εργασίας, περιγραφή 
των πορισμάτων - αποτελεσμάτων της εργασίας, τη με¬ 
θοδολογία, παραδοχές, βιβλιογραφία και άλλα τυχόν 
αναγκαία υποστηρικτικά ή επεξηγηματικά στοιχεία (ανα¬ 
γκαία σχήματα, διαγράμματα, φωτογραφίες εικόνες κτλ.). 

Συντάσσεται στην ελληνική γλώσσα και συνοδεύε¬ 
ται από μια σύντομη περίληψη 300 λέξεων περίπου σε 
γλώσσας της Ευρωπαϊκής Ένωσης (π.χ. στην αγγλική ή 
γαλλική ή γερμανική γλώσσα). Μετά από συνεννόηση 
με τον επιβλέποντα η συγγραφή της μπορεί να γίνει σε 
άλλη γλώσσα και να περιλαμβάνει εκτεταμένη περίληψη 
στην ελληνική. 

Η έκταση της εργασίας μπορεί να είναι από 12.000- 
15.000 λέξεις. (Αναλυτικές οδηγίες στο Παράρτημα 6). 

Άρθρο 12 

Δικαιώματα και παροχές 

Οι μεταπτυχιακοί/κές φοιτητές/τριες έχουν όλα τα 
δικαιώματα, τις παροχές και τις διευκολύνσεις που προ- 

βλέπονται και για τους/τις φοιτητές/τριες του πρώτου 
κύκλου σπουδών πλην του δικαιώματος παροχής δω¬ 
ρεάν διδακτικών συγγραμμάτων. 

Το Τμήμα οφείλει να εξασφαλίζει στους μεταπτυχια- 
κούς/κές φοιτητές/τριες με αναπηρία ή/και ειδικές εκ¬ 
παιδευτικές ανάγκες προσβασιμότητα στα προτεινόμενα 
συγγράμματα και την διδασκαλία ή άλλες διευκολύνσεις. 

Οι διευκολύνσεις αυτές θα πρέπει να οριστούν από τα 
Τμήματα αναλυτικά (π.χ. τρόπος εξέτασης, πρόσβαση 
στους χώρους διδασκαλίας, στα εργαστήρια κ.λπ.). 

Άρθρο 13 

Υποχρεώσεις μεταπτυχιακών φοιτητών/τριών 

Οι μεταπτυχιακοί φοιτητές/τριες έχουν τις κάτωθι υπο¬ 
χρεώσεις: 

- Να παρακολουθούν ανελλιπώς τα μαθήματα του 
ισχύοντος προγράμματος σπουδών και να υπογράφουν 
τα βιβλία παρουσίας. 

- Να υποβάλλουν τις απαιτούμενες εργασίες μέσα στις 
καθορισμένες προθεσμίες. 

- Να προσέρχονται στις προβλεπόμενες εξετάσεις. 

- Να υποβάλλουν στη Γραμματεία, πριν την αξιολόγη¬ 
ση της διπλωματικής τους εργασίας, υπεύθυνη δήλωση 
ότι η διπλωματική εργασία αυτή δεν αποτελεί προϊόν 
λογοκλοπής ούτε στο σύνολο ούτε σε επιμέρους τμή¬ 
ματα αυτής. 

- Να καταβάλλουν τα τέλη φοίτησης, όπως ορίζεται 
στον παρόντα κανονισμό 

- Να σέβονται και να τηρούν τον Κανονισμό Μεταπτυ¬ 
χιακών Σπουδών, τις αποφάσεις των οργάνων του Π.Μ.Σ., 
του Τμήματος Δασολογίας και Διαχείρισης Περιβάλλο¬ 
ντος και Φυσικών Πόρων και του Δ.Π.Θ., καθώς και την 
ακαδημαϊκή δεοντολογία. 

Άρθρο 14 

Τέλη φοίτησης 

Οι μεταπτυχιακοί/κές φοιτητές/τριες υποχρεούνται 
στην καταβολή τελών φοίτησης. 

Το ύψος των προβλεπόμενων τελών φοίτησης για το 
σύνολο του προγράμματος καθορίζεται στο ποσό των 
χιλίων εννιακοσίων πενήντα (1.950,00) ευρώ. 

Παρέχεται η δυνατότητα τμηματικής καταβολής τους 
και συγκεκριμένα η πρώτη δόση κατά την εγγραφή του 
φοιτητή και οι άλλες δύο δόσεις πριν την έναρξη του 
2ου και 3ου εξαμήνου στις ημερομηνίες που ορίζονται 
από τη Γραμματεία. 

Μετά την κατάθεση ο μεταπτυχιακός/κή φοιτητής/τρια 
υποχρεούται να προσκομίσει το πρωτότυπο αποδεικτι¬ 
κό κατάθεσης των διδάκτρων του/της στη Γραμματεία 
του Π.Μ.Σ. από την οποία και θα παραλάβει βεβαίωση 
από το Δογιστήριοτου Ειδικού Δογαριασμού Κονδυλίων 
Έρευνας (Ε.Ά.Κ.Ε.) του Δ.Π.Θ. ο οποίος είναι αρμόδιος για 
τη διαχείρισή τους και στον οποίο γίνεται η καταβολή 
των διδάκτρων. 

Οι μεταπτυχιακοί φοιτητές/τριες οφείλουν να έχουν 
εξοφλήσει όλες τις οικονομικές τους υποχρεώσεις. 

Απαλλάσσονται από τα τέλη φοίτησης, οι φοιτητές/ 
τριες Π.Μ.Σ. των οποίων το εισόδημα (ατομικό ή οικο¬ 
γενειακό) δεν υπερβαίνει το μεν ατομικό το εκατό τοις 


εκατό (100%), το δε οικογενειακό το εβδομήντα τοις 
εκατό (70%) του εθνικού διάμεσου διαθέσιμου ισοδύνα¬ 
μου εισοδήματος, σύμφωνα με τα πλέον πρόσφατα κάθε 
φορά δημοσιευμένα στοιχεία της Ελληνικής Στατιστικής 
Αρχής. Η απαλλαγή αυτή παρέχεται για την συμμετοχή 
σε ένα μόνο Π.Μ.Σ. 

Σε κάθε περίπτωση, οι απαλλασσόμενοι/ες φοιτητές/ 
τριες δεν θα πρέπει να ξεπερνούν το ποσοστό του τρι¬ 
άντα τοις εκατό (30%) του συνολικού αριθμού των φοι- 
τητών/τριών που εισάγονται στο Π.Μ.Σ. 

Αν οι δικαιούχοι υπερβαίνουν το ανωτέρω ποσοστό, 
επιλέγονται με σειρά κατάταξης ξεκινώντας από αυτούς/ 
ές που έχουν το μικρότερο εισόδημα. 

Για την εφαρμογή της παρούσας παραγράφου λαμβά- 
νονται υπόψη από την Επιτροπή που συγκροτείται δυ¬ 
νάμει της περίπτωσης δ’ της παραγράφου 3 του άρθρου 
31, τα εισοδήματα του τελευταίου φορολογικού έτους, 
για το οποίο κατά το χρόνο της επιλογής στο Π.Μ.Σ. έχει 
ολοκληρωθεί η εκκαθάριση φόρου, σύμφωνα με όσα 
ορίζονται στον Κώδικα Φορολογίας Εισοδήματος. 

Η αίτηση απαλλαγής τελών φοίτησης υποβάλλεται 
από τον/την ενδιαφερόμενο/η στο Τμήμα ύστερα από 
την ολοκλήρωση της διαδικασίας επιλογής των φοιτη- 
τών/τριών στο Π.Μ.Σ. Η οικονομική κατάσταση υπο¬ 
ψηφίου/ας σε καμία περίπτωση δεν αποτελεί λόγο μη 
επιλογής σε Π.Μ.Σ.. 

Όσοι λαμβάνουν υποτροφία από άλλη πηγή, δεν δι¬ 
καιούνται απαλλαγή. 

Η παράβαση από τα αρμόδια για την επιλογή των φοι- 
τητών/τριών όργανα των διατάξεων των παραγράφων 1 
έως 3 του άρθρου 35 του ν. 4485/2017 και των σχετικών 
προβλέψεων του Κανονισμού Μεταπτυχιακών Σπουδών 
συνιστά βαρύτατο πειθαρχικό παράπτωμα, που επισύρει 
την πειθαρχική ποινή της προσωρινής ή οριστικής από¬ 
λυσης, σύμφωνα με τα όσα ορίζονται στο π.δ. 160/2008 
(Α' 220). 

Άρθρο 15 

Υποτροφίες 

Χορηγούνται υποτροφίες ή βραβεία αριστείας σε με- 
ταπτυχιακούς/κές φοιτητές/τριες, σύμφωνα με απόφαση 
της Συνέλευσης του Τμήματος. 

Με απόφαση της Συνέλευσης του Τμήματος οι υποτρο¬ 
φίες χορηγούνται βάσει αντικειμενικών κριτηρίων κατά 
τη διάρκεια του Γ' εξαμήνου σπουδών, επιβραβεύεται 
με το ποσό των εξακοσίων πενήντα 650,00 ευρώ ο/η 
μεταπτυχιακός/κή φοιτητής/τρια που ολοκλήρωσε με 
τον υψηλότερο μέσο όρο βαθμολογίας ανά ακαδημαϊκό 
έτος εγγραφής. 

Σε περίπτωση ισοβαθμίας ανάμεσα σε δύο ή περισ¬ 
σότερους υποψηφίους/φιες η υποτροφία χορηγείται 
στο/στη μεταπτυχιακό φοιτητή/τρια με το μικρότερο 
εισόδημα του τρέχοντος οικονομικού έτους. 

Άρθρο 16 

Δίπλωμα Μεταπτυχιακών Σπουδών (Δ.Μ.Σ.) 

Ο τίτλος του Δ.Μ.Σ. είναι δημόσιο έγγραφο. Ο τύπος 
του ορίζεται με απόφαση της Συγκλήτου και υπογράφε¬ 
ται από τον/την Πρύτανη/ι, τον/την Πρόεδρο του Τμή- 

ματος και τον/την Γραμματέα του Τμήματος ή τους/τις 
νόμιμους/ες αναπληρωτές τους. 

Στον/Στην απόφοιτο/η του Π.Μ.Σ. μπορεί να χορηγεί¬ 
ται, πριν από την απονομή, βεβαίωση ότι έχει περατώσει 
επιτυχώς την παρακολούθηση του Προγράμματος. 

Στο Δίπλωμα Μεταπτυχιακών Σπουδών επισυνάπτεται 
Παράρτημα Διπλώματος σε σχέση με το οποίο ισχύουν 
οι ρυθμίσεις του άρθρου 15 του ν. 3374/2005 και της Υ.Α. 
Φ5/89656/ΒΕ/13-8-2007 (Β' 1466) και το οποίο αποτελεί 
ένα επεξηγηματικό έγγραφο που παρέχει πληροφορίες 
σχετικά με την φύση, το επίπεδο, το γενικότερο πλαί¬ 
σιο εκπαίδευσης, το περιεχόμενο και το καθεστώς των 
σπουδών, οι οποίες ολοκληρώθηκαν με επιτυχία και δεν 
υποκαθιστά τον επίσημο τίτλο σπουδών ή την αναλυτική 
βαθμολογία μαθημάτων που χορηγούν τα Ιδρύματα. 

Άρθρο 17 

Διδακτικό Προσωπικό 

Τη διδασκαλία των μαθημάτων στα Π.Μ.Σ. αναλαμ¬ 
βάνουν: 

α) Μέλη Δ.Ε.Π.του οικείου Τμήματος. 

β) Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του 
οικείου Τμήματος, κάτοχοι διδακτορικού διπλώματος, 
εκτός αν το αντικείμενο είναι εξαιρετικής και αδιαμφι¬ 
σβήτητης ιδιαιτερότητας, για το οποίο δεν είναι δυνατή 
ή συνήθης η εκπόνηση διδακτορικής διατριβής. 

γ) Διδάσκοντες σύμφωνα με το Π.Δ. 407/80 του οικείου 
Τμήματος. 

Σύμφωνα με τη διάταξη της παρ. 1 του άρθρου 36 του 
ν. 4485/2017: «Οι διδάσκοντες σε Π.Μ.Σ. προέρχονται 
κατά εξήντα τοις εκατό (60%) τουλάχιστον από μέλη 
Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., ή αφυπηρετήσαντα 
μέλη Δ.Ε.Π. του οικείου Τμήματος ή διδάσκοντες σύμ¬ 
φωνα με το π.δ. 407/1980 (Α' 112) ή το άρθρο 19 του 
ν. 1404/1983 (Α' 173) ή την παρ. 7 του άρθρου 29 του 
ν. 4009/2011. Τα μέλη Ε.Ε.Π., Ε.ΔΙ.Π. και Ε.Τ.Ε.Π. πρέπει 
να είναι κάτοχοι διδακτορικού διπλώματος, εκτός αν το 
γνωστικό τους αντικείμενο είναι εξαιρετικής και αδιαμ¬ 
φισβήτητης ιδιαιτερότητας για το οποίο δεν είναι δυνατή 
ή συνήθης η εκπόνηση διδακτορικής διατριβής». 

δ) Ομότιμοι Καθηγητές και Αφυπηρετήσαντα μέλη ΔΕΠ 
του οικείουΤμήματος, σύμφωνα με τη διάταξη τηςπαρ. 
6 του άρθρου 36 του ν. 4485/2017, η οποία ορίζει: «Ομό¬ 
τιμοι καθηγητές και αφυπηρετήσαντα μέλη Δ.Ε.Π. των 
Α.Ε.Ι. διδάσκουν στα Π.Μ.Σ., σύμφωνα με όσα ορίζονται 
στην παρ. 8 του άρθρου 16 του ν. 4009/2011 και στον 
Κανονισμό Μεταπτυχιακών Σπουδών και υπάγονται στις 
διατάξεις των παραγράφων 3 και 4» και τη διάταξη της 
παρ. 1 κ) του άρθρου 45 του ν. 4485/2017, η οποία ανα¬ 
φέρει ότι ο Κανονισμός Μεταπτυχιακών Σπουδών κάθε 
Π.Μ.Σ. ορίζει μεταξύ άλλων τους ειδικότερους όρους 
και τις προϋποθέσεις συμμετοχής αφυπηρετησάντων 
μελών Δ.Ε.Π. σε Π.Μ.Σ., σύμφωνα με την παράγραφο 6 
του άρθρου 36. 

Σύμφωνα με τη διάταξη του άρθρου 16 παρ. 8 του 
ν. 4009/2011 «Οι συνταξιούχοι καθηγητές που απασχο¬ 
λούνται στα προγράμματα του προηγούμενου εδαφίου 
αμείβονται μόνο από ίδιους πόρους του ιδρύματος». 


Με αιτιολογημένη απόφασή της η Συνέλευση του 
Τμήματος, σε περίπτωση που δεν επαρκεί το διδακτικό 
προσωπικό των κατηγοριών που αναφέρονται παραπά¬ 
νω, μπορεί να αποφασίσει: 

- την ανάθεση διδακτικού έργου σε μέλη ΔΕΠ άλλων 
Τμημάτων του ίδιου Α.Ε.Ι. ή 

- την πρόσκληση μελών ΔΕΠ άλλων Α.Ε.Ι. ή ερευ¬ 
νητών από ερευνητικά κέντρα του άρθρου 13 Α του 
ν. 4310/2014 (Α' 258), συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύμα¬ 
τος Ιατροβιολογικών Ερευνών της Ακαδημίας Αθηνών ή 

- νέες προσλήψεις/συμβάσεις σύμφωνα με τις διατά¬ 
ξεις του άρθρου 36 του ν. 4485/2017. 

Επιπλέον η Συνέλευση του οικείουΤμήματος με από¬ 
φασή της, έχοντας υπόψη την εισήγηση του Διευθυντή 
του Π.Μ.Σ., μπορεί να καλέσει, ως επισκέπτες, καταξι- 
ωμένους/ες επιστήμονες που έχουν θέση ή προσόντα 
καθηγητή/τριας ή ερευνητή/τριας σε ερευνητικό κέντρο, 
καλλιτέχνες ή επιστήμονες αναγνωρισμένου κύρους με 
εξειδικευμένες γνώσεις ή σχετική εμπειρία στο γνωστικό 
αντικείμενο του Π.Μ.Σ. απάτην ημεδαπή ή την αλλοδα¬ 
πή, σύμφωνα με τα οριζόμενα στην παρ. 5 του άρθρου 
36 του ν. 4485/2017. 

Φροντιστηριακές ασκήσεις στο πλαίσιο μαθημάτων 
του Π.Μ.Σ. μπορούν να ανατίθενται, εκτός των ανωτέρω, 
και σε μέλη του διδακτικού προσωπικού καθώς και σε 
υποψήφιους/ες διδάκτορες των οικείων προς το Πρό¬ 
γραμμα Τμημάτων του Δημοκριτείου Πανεπιστημίου 
Θράκης ή άλλων συναφώνΤμημάτων του Δημοκριτείου 
Πανεπιστημίου Θράκης ή άλλου Α.Ε.Ι. 

Η Συνέλευση του Τμήματος δεν είναι υποχρεωμένη να 
αναθέτει διδασκαλία σε άλατα μέλη Δ.Ε.Π. του Τμήματος, 
ούτε τα μέλη Δ.Ε.Π. είναι υποχρεωμένα να παρέχουν τις 
υπηρεσίες τους στα Π.Μ.Σ, αν καλύπτουν τις υπό του νό¬ 
μου προβλεπόμενες υποχρεώσεις τους στα προπτυχιακά 
προγράμματα του Ιδρύματος. 

Σε κάθε περίπτωση η ανάθεση διδασκαλίας των μαθη¬ 
μάτων, σεμιναρίων και ασκήσεων του Π.Μ.Σ. αποφασί- 
ζεται από τη Συνέλευση τουΤμήματος ή την αντίστοιχη 
Ε.Δ.Ε., ύστερα από εισήγηση της Σ.Ε. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασης του μαθήματος, η επίβλεψη της διπλωματικής 
εργασίας, η επικοινωνία με τους/τις μεταπτυχιακούς/κές 
φοιτητές/τριες. 

Άρθρο 18 

Διοικητική Υποστήριξη 

1. Διεύθυνση Προγραμμάτων Μεταπτυχιακών Σπου¬ 
δών - Υποχρεώσεις Διευθυντή/ιας 

α) Δημιουργείται θέση Διευθυντή/ιας για κάθε Π.Μ.Σ. 
στο Τμήμα εκείνο του Δημοκριτείου Πανεπιστημίου 
Θράκης το οποίο έχει την ευθύνη οργάνωσης και λει¬ 
τουργίας του. 

β) Ο/Η Διευθυντής/ια κάθε Π.Μ.Σ. είναι μέλος της Σ.Ε. 
και ορίζεται μαζί με τον Αναπληρωτή του/της, με από¬ 
φαση της Συνέλευσης του Τμήματος για διετή θητεία. 

γ) Ο/Η Διευθυντής/ια προεδρεύει της Σ.Ε., είναι μέλος 
Δ.Ε.Π. πρώτης βαθμίδας ή της βαθμίδαςτου αναπληρω¬ 
τή, είναι του ιδίου ή συναφούς γνωστικού αντικειμένου 
με το γνωστικό αντικείμενο του Π.Μ.Σ. 

δ) Τα καθήκοντά του/της ορίζονται στο νόμο και στον 
Κανονισμό Μεταπτυχιακών Σπουδών. Ο/Η Διευθυντής/ 
ια του Π.Μ.Σ. εισηγείται στα αρμόδια όργανα του Ιδρύ¬ 
ματος για κάθε θέμα που αφορά στην αποτελεσματική 
λειτουργία του προγράμματος. Ο/Η Διευθυντής/ια δεν 
μπορεί να έχει περισσότερες από δύο (2) συνεχόμενες 
θητείες και δεν δικαιούται επιπλέον αμοιβή για το διοι¬ 
κητικό του/της έργο ως Διευθυντής. 

ε) Ο/Η Διευθυντής/ια του Π.Μ.Σ επιπλέον είναι αρμό- 
διος/α μετά τη λήξη της θητείας της Σ.Ε. για τη σύνταξη 
του απολογισμού του Προγράμματος του ερευνητικού 
και εκπαιδευτικού έργου του Π.Μ.Σ., καθώς και των λοι¬ 
πών δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του Π.Μ.Σ.. Ο απολογισμός κατατίθεται στο οικείο 
Τμήμα, στο οποίο ανήκει το Π.Μ.Σ. 

Για την κατάρτιση και υλοποίηση του απολογισμού ο/η 
Διευθυντής/ια επικουρείται από τον Ειδικό Λογαριασμό 
Κονδυλίων Έρευνας του Δημοκριτείου Πανεπιστημίου 
Θράκης. 

Για το Π.Μ.Σ. κατά την ίδρυσή του στην εισήγηση της 
Συνέλευσης του Τμήματος σύμφωνα με τη διάταξη της 
παρ. 2θ του άρθρου 32 του ν. 4485/2017 θα συμπερι- 
λαμβάνεται ο αναλυτικός προϋπολογισμός, συμπεριλαμ¬ 
βανομένου του αναλυτικού λειτουργικού κόστους του 
προγράμματος, των πηγών χρηματοδότησης και των εν 
γένει πόρων της λειτουργίας του. Επίσης στην παρ. 3 του 
ιδίου άρθρου ορίζεται ότι η εισήγηση συνοδεύεται με¬ 
ταξύ άλλων από αναλυτικό προϋπολογισμό λειτουργίας 
κατ' έτος και για πέντε (5) συνεχή έτη, καθώς και έκθεση 
βιωσιμότητας του προγράμματος, ο τρόπος των οποίων 
ορίζεται με απόφαση του Υπουργού Παιδείας, Έρευνας 
και Θρησκευμάτων, που δημοσιεύεται στην εφημερίδα 
της Κυβερνήσεως. 

στ) Ο/Η Διευθυντής/ια του Π.Μ.Σ., ως Επιστημονικά 
Υπεύθυνος/η του αντίστοιχου έργου, εκδίδει και υπο¬ 
γράφει τις εντολές πληρωμής των σχετικών δαπανών και 
συνυπογράφει τις συμβάσεις ανάθεσης έργου, σύμφωνα 
με τον εγκεκριμένο προϋπολογισμό. Επιπλέον, ο/η Επι¬ 
στημονικά Υπεύθυνος/η ευθύνεται για την ορθή υλο¬ 
ποίηση και πιστοποίηση του φυσικού αντικειμένου του 
ΠΜΣ και τη σκοπιμότητα των δαπανών που συνδέονται 
με την εκτέλεσή του και παρακολουθεί το οικονομικό 
αντικείμενό του. 

ζ) Οι εκπρόσωποι των Τμημάτων στην Ε.Δ.Ε. έχουν 
υποχρέωση να ενημερώνουν τις Συνελεύσεις των Τμη¬ 
μάτων, όταν αυτό τους ζητηθεί από τον Πρόεδρο εκά- 
στου Τμήματος. 

η) Ο/Η Διευθυντής/ια του Π.Μ.Σ. ή του Δ.Π.Μ.Σ θα πρέ¬ 
πει να είναι διαθέσιμος/η για ενημέρωση, αν ζητηθεί, της 
Συνέλευσης ή σε περίπτωση Δ.Π.Μ.Σ. των Συνελεύσεων 
των Τμημάτων που συμπράττουν στο Πρόγραμμα για 
κάθε θέμα που αφορά στην αποτελεσματική λειτουρ¬ 


γία του. Ο/Η Διευθυντής/ια του Π.Μ.Σ. ή του Δ.Π.Μ.Σ. 
εισηγείται στη Συνέλευση ή στην Ε.Δ.Ε. για τα θέματα 
της αρμοδιότητάς της και μεριμνά για την εφαρμογή 
των αποφάσεών της. 

2. Υποχρεώσεις Γραμματείας 

Οι διοικητικοί υπάλληλοι που υποστηρίζουν τα Π.Μ.Σ. 
εκτός ωρών εργασίας τους στο Πανεπιστήμιο, καθώς και 
αυτοί στους οποίους έχει ανατεθεί έργο σχετικά με τα 
Π.Μ.Σ., δύνανται να αμείβονται για πρόσθετη εργασία 
(πέραν των συμβατικών τους υποχρεώσεων της κύριας 
απασχόλησης) που παρέχουν. 

Άρθρο 19 

Υλικοτεχνική Υποδομή 

α) Αίθουσες Διδασκαλίας - Εργαστήρια 

ΤοΤμήμα στεγάζεται σε νέα, σύγχρονα κτίρια σε ήσυχο 
περιβάλλον, το οποίο ευνοεί την απρόσκοπτη μελέτη 
και την έρευνα. Τα κτίρια είναι εξοπλισμένα με άρτιες 
τεχνολογικές υποδομές και διαθέτουν Αίθουσες (δύο 
στο σύνολο) και Αμφιθέατρο για την ανάπτυξη της δι¬ 
δακτικής, ερευνητικής και γενικότερης ακαδημαϊκής 
δραστηριότητας του Τμήματος. 

ΣτοΤμήμα Δασολογίας και Διαχείρισης Περιβάλλοντος 
και Φυσικών Πόρων λειτουργούν οργανωμένα εργαστή¬ 
ρια για την υποστήριξη της διδασκαλίας και της έρευνας: 

• Δασοκομίας 

• Δασικής Γενετικής και Βελτίωσης Δασοπονικών Ειδών 

• Δασικής Βοτανικής 

• Υλωρικής και Ρύπανσης Περιβάλλοντος 

• Δασικής Εδαφολογίας 

• Δασικών Βοσκοτόπων 

• Θηραματοπονίας και Ιχθυοπονίας Ορεινών Υδάτων 

• Δασικής Βιομετρίας - Βιοστατιστικής 

• Δασικής Διαχειριστικής 

• Δασικής και Περιβαλλοντικής Πολιτικής, Εκπαίδευσης 
και Επικοινωνίας 

• Δασικής Οικονομικής και Επιχειρηματικότητας 

• Δασικής - Περιβαλλοντικής Πληροφορικής και Υπο¬ 
λογιστικής Νοημοσύνης 

• ΔασικήςΤηλεπισκόπισης και Γεωχωρικής Ανάλυσης 

• Διευθετήσεως Ορεινών Υδάτων και Διαχείρισης Κιν¬ 
δύνων 

• Μηχανικών Επιστημών και Τοπογραφίας 

• Δασικής Τεχνολογίας 

•ΤεχνολογίαςΞύλου και Βιοενέργειας 

Τέλος, η εκπαιδευτική διαδικασία και η έρευνα στο 
Τμήμα Δασολογίας και Διαχείρισης Περιβάλλοντος και 
Φυσικών Πόρων υποστηρίζονται σημαντικά από το άρ¬ 
τια και σύγχρονα οργανωμένο Παράρτημα της Βιβλιο¬ 
θήκης του Πανεπιστημίου. Η συλλογή της βιβλιοθήκης 
στον τομέα της Δασολογικής και Περιβαλλοντικής Επι¬ 
στήμης είναι σημαντική και ανανεώνεται συνεχώς με 
νέους Ελληνικούς και Ξενόγλωσσους τίτλους και πληρο¬ 
φοριακό υλικό σε συμβατική ή/και ηλεκτρονική μορφή. 
Οι χρήστες της βιβλιοθήκης έχουν άμεση και γρήγορη 
πρόσβαση σε διεθνείς βάσεις δεδομένων. Ολα τα μέλη 
της πανεπιστημιακής κοινότητας έχουν δικαίωμα δανει¬ 
σμού βιβλίων, σύμφωνα με τον κανονισμό λειτουργίας 
της βιβλιοθήκης. 

Χώροι διεξαγωγής διδασκαλίας των μαθημάτων του 
Π.Μ.Σ. είναι οι τα προαναφερόμενα εργαστήρια και οι 
κάτωθι άρτια εξοπλισμένες αίθουσες: 

• Αίθουσα Ηλεκτρονικών Υπολογιστών Π.Μ.Σ. 

• Αίθουσα Παρουσιάσεων Π.Μ.Σ. 
β) Διοικητική Υποστήριξη 

Η γραμματεία του Τμήματος είναι στελεχωμένη με 
τρεις διοικητικούς υπαλλήλους και ένα εξωτερικό συ¬ 
νεργάτη με αντικείμενο την υποστήριξη του Π.Μ.Σ. 

Η βιβλιοθήκη της Σχολής Επιστημών Γεωπονίας και 
Δασολογίας είναι στελεχωμένη με δύο διοικητικούς 
υπαλλήλους. 

Άρθρο 20 

Χρηματοδότηση - Οικονομική Διαχείριση Π.Μ.Σ. 

Η χρηματοδότηση των Π.Μ.Σ. προέρχεται από: 
α) τον προϋπολογισμό του Α.Ε.Ι. και των συνεργαζό- 
μενων για την οργάνωσή του φορέων σύμφωνα με το 
άρθρο 43 του ν. 4485/2017, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) των Α.Ε.Ι., 
ζ) κάθε άλλη νόμιμη αιτία. 

η) σε αιτιολογημένες περιπτώσεις, κατά τις οποίες τα 
λειτουργικά έξοδα ενός Π.Μ.Σ. δεν καλύπτονται εξ ολο¬ 
κλήρου από τις ως άνω πηγές χρηματοδότησης, μέρος 
των λειτουργικών του εξόδων μπορεί να καλύπτεται από 
τέλη φοίτησης. 

Για τη χρηματοδότηση του Α.Ε.Ι., για τη λειτουργία 
Π.Μ.Σ., από τον προϋπολογισμό του Υπουργείου Παι¬ 
δείας, Έρευνας και Θρησκευμάτων προσμετράται θετικά 
το γεγονός της λειτουργίας Π.Μ.Σ. χωρίς τέλη φοίτησης. 

Η διαχείριση των εσόδων των Π.Μ.Σ. γίνεται από τον 
Ε.Λ.Κ.Ε. και κατανέμεται ως εξής: 

α) Εβδομήντα τοις εκατό (70%) λειτουργικά έξοδα 
του προγράμματος τα οποία κατανέμονται σε δαπάνες 
διδασκαλίας, διοικητικής και τεχνικής υποστήριξης, 
μετακινήσεων, εξοπλισμού, λογισμικού, αναλώσιμων, 
χορήγησης υποτροφιών σε μεταπτυχιακούς φοιτητές και 
λοιπές δαπάνες. Οι δαπάνες αποζημίωσης του τακτικού 
διδακτικού, τεχνικού και διοικητικού προσωπικού των 
Ιδρυμάτων αφορά σε εργασία που υπερβαίνει τις κατά 
νόμο υποχρεώσεις τους. 

β) Τριάντα τοις εκατό (30%) για κάλυψη λειτουργικών 
εξόδων του Ιδρύματος, με προτεραιότητα στην κάλυψη 
των αναγκών των Π.Μ.Σ. που λειτουργούν χωρίς τέλη 
φοίτησης. 

Σύμφωνα με την παρ. 5 του άρθρου 37 του ν. 4485/2017 
η κατανομή της παραγράφου 4 του ιδίου άρθρου, δη¬ 
λαδή 70% και 30%, δεν ισχύει στην περίπτωση δωρεάς, 
κληροδοτήματος ή χορηγίας για συγκεκριμένο σκοπό, 
καθώς και για κρατικές επιχορηγήσεις. 


ΤοΤμήμα οφείλει ετησίως να δημοσιεύει, με ανάρτηση 
στην ιστοσελίδα του, απολογισμό εσόδων-εξόδων του 
Π.Μ.Σ., με αναγραφή της κατανομής των δαπανών ανά 
κατηγορία και ιδίως το ύψος των τελών φοίτησης, των 
αμοιβών των διδασκόντων στα Π.Μ.Σ. και του αριθμού 
των διδασκόντων που τις εισέπραξαν. 

Η οικονομική διαχείριση κάθε Π.Μ.Σ. αποτελεί ξεχω¬ 
ριστό έργο που υλοποιείται από τον Ειδικό Λογαριασμό 
Κονδυλίων Έρευνας του Δημοκριτείου Πανεπιστημίου 
Θράκης και γίνεται σύμφωνα με τους σκοπούς του Π.Μ.Σ. 
και το νομικό πλαίσιο λειτουργίας του Ειδικού Λογαρια¬ 
σμού Κονδυλίων Έρευνας του Δ.Π.Θ. Ως κύκλος Π.Μ.Σ. 
νοείται η οριζόμενη από την Ιδρυτική απόφαση του κάθε 
Π.Μ.Σ. συνολική διάρκειάτου. 

Η οικονομική διαχείριση κάθε υλοποιούμενου έργου 
Π.Μ.Σ. πραγματοποιείται από τον Ειδικό Λογαριασμό 
Κονδυλίων Έρευνας του Δημοκριτείου Πανεπιστημίου 
Θράκης με βάση τον προϋπολογισμό του, ο οποίος 
εγκρίνεται από τη Σύγκλητο ύστερα από πρόταση της 
αρμόδιας Συνέλευσης του Τμήματος και κατόπιν αποδο¬ 
χής του αιτήματος ανάληψης της οικονομικής διαχείρι¬ 
σής του από την Επιτροπή Ερευνών του Δημοκριτείου 
Πανεπιστημίου Θράκης. 

Επιστημονικά Υπεύθυνος των υλοποιούμενων έργων 
του Π.Μ.Σ. ορίζεται ο Διευθυντής εκάστου Π.Μ.Σ., ο οποί¬ 
ος αναλαμβάνει τα καθήκοντα τις υποχρεώσεις και τις 
αρμοδιότητες του Επιστημονικά Υπευθύνου όπως προσ¬ 
διορίζονται στο Νόμο 4485/2017 και στον εγκεκριμένο 
από τη Σύγκλητο Οδηγό Διαχείρισης και Χρηματοδότη¬ 
σης του Ειδικού Λογαριασμού Κονδυλίων Έρευνας του 
Δημοκριτείου Πανεπιστημίου Θράκης. 

Για την αποτελεσματική υλοποίηση του εγκεκριμένου 
από την αρμόδια Συνέλευση του Τμήματος, προϋπολογι¬ 
σμού του Π.Μ.Σ. και την προσαρμογή αυτού στις εκάστο- 
τε ανάγκες ο Διευθυντής του Π.Μ.Σ. και Επιστημονικός 
Υπεύθυνος του Έργου, δύναται, κατόπιν προηγούμενης 
σύμφωνης γνώμης των παραπάνω αρμοδίων οργάνων, 
να αιτείται προς την Επιτροπή Ερευνών προς έγκριση 
την αυξομείωση ή και την ανακατανομή των προϋπο- 
λογισθέντων ποσών στην κάθε κατηγορία δαπάνηςτου 
προϋπολογισμού. Στην περίπτωση τροποποίησης των 
τελών φοίτησης προσαπαιτείται η δημοσίευση της σχε- 
τικήςτροποποίησηςστην Εφημερίδα της Κυβερνήσεως. 

Άρθρο 21 
Λογοκλοπή 

Ο/Η μεταπτυχιακός/κή φοιτητής/τρια καταθέτοντας 
οποιαδήποτε μεταπτυχιακή εργασία είναι υποχρεωμέ¬ 
νος/η να αναφέρει αν χρησιμοποίησε το έργο και τις 
απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις, μετά από αιτιολογημένη 
εισήγηση του/της επιβλέποντος/σας Καθηγητή/τριας, 
η Συνέλευση του οικείου Τμήματος ή η Ε.Δ.Ε. μπορεί να 
αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στη Συντονιστική Επιτροπή 
του Π.Μ.Σ.για κρίση και εισήγηση για αντιμετώπιση του 
προβλήματος στη Συνέλευση του Τμήματος. 

Ως παραβάσεις θεωρούνται και τα παραπτώματα της 
αντιγραφής ή της λογοκλοπής και γενικότερα κάθε πα¬ 
ράβαση των διατάξεων περί πνευματικής ιδιοκτησίας 
από μεταπτυχιακό/κή φοιτητή/τρια κατά τη συγγραφή 
εργασιών στο πλαίσιο των μαθημάτων ή την εκπόνηση 
μεταπτυχιακής διπλωματικής εργασίας. 

Άρθρο 22 

Ιστοσελίδα των Π.Μ.Σ. 

Το Π.Μ.Σ. έχει την ιστοσελίδα του στην ελληνική και 
αγγλική γλώσσα. Η επίσημη ιστοσελίδα ενημερώνεται 
διαρκώς και περιέχει όλες τις πληροφορίες και ανακοινώ- 
σειςτου Προγράμματος και αποτελεί τον επίσημο χώρο 
ενημέρωσης των φοιτητών και φοιτητριών. 

Άρθρο 23 

Αξιολόγηση των Π.Μ.Σ. 

1. Στο τέλος κάθε εξαμήνου, πραγματοποιείται αξιολό¬ 
γηση κάθε μαθήματος και κάθε διδάσκοντος/ουσας από 
τους μεταπτυχιακούς/ές φοιτητές/τριες,, οι οποίοι/ες, 
σύμφωνα μετά προβλεπόμενα στο εσωτερικό σύστημα 
διασφάλισης ποιότητας του Ιδρύματος, με τη λήξη κάθε 
μαθήματος αξιολογούν συνολικά το μάθημα ωςπροςτο 
περιεχόμενο, τον τρόπο διδασκαλίας, τα προτεινόμενα 
συγγράμματα κ.τ.λ. 

Με ευθύνη του Διευθυντή του Π.Μ.Σ. διοργανώνονται 
ημερίδες με αντικείμενο τη συζήτηση - μελέτη των μα¬ 
θημάτων του Π.Μ.Σ. και των περιεχομένων του, ώστε να 
εκτιμάται μεταξύ άλλων ο βαθμός στον οποίο συνδέεται 
το πρόγραμμα με την πρόοδο της επιστήμης, την αγορά 
εργασίας και τις ανάγκες της κοινωνίας γενικότερα. 

2. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 
κατατίθεται στο οικείοΤμήμα, στο οποίο ανήκει το Π.Μ.Σ. 

3. Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α' 189), εξωτερική ακαδημαϊκή αξιολόγηση των Π.Μ.Σ. 
κάθε Σχολής, διενεργεί εξαμελής Επιστημονική Συμβου¬ 
λευτική Επιτροπή (Ε.Σ.Ε.). 

4. Με απόφαση της οικείας Κοσμητείας συγκροτείται 
μία Ε.Σ.Ε. για τα Π.Μ.Σ. και τις διδακτορικές σπουδές 
κάθεΤμήματος και τα μέλη της επιλέγονται από σχετικό 
μητρώο αξιολογητών που τηρείται σε κάθε Σχολή. Για 
την κατάρτιση του μητρώου κάθε Τμήμα προτείνει, με 


τεκμηριωμένη εισήγηση της ΣυνέλευσηςτουΤμήματος, 
τρία (3) μέλη από την ημεδαπή ή την αλλοδαπή. Αοιπές 
λεπτομέρειες ως προς την κατάρτιση και επικαιροποίη- 
ση του μητρώου, ορίζονται με απόφαση της Συγκλήτου 
που δημοσιεύεται στην Εφημερίδα της Κυβερνήσεως. 
Η απόφαση συγκρότησης της Ε.Σ.Ε. εκδίδεται ύστερα 
από διαβούλευση με τους Προέδρους των Τμημάτων, 
αφού προηγουμένως έχει διερευνηθεί η διαθεσιμότητα 
των υποψηφίων, και αφορά, κατά προτίμηση, σε υποψη- 
φίους/ες ίδιου ή συναφούς γνωστικού αντικειμένου με 
τα γνωστικά αντικείμενα που θεραπεύουν τα υπό αξιο¬ 
λόγηση προγράμματα σπουδών και που έχουν διακριθεί 
για το ερευνητικό τους έργο. 

5. Τα μέλη των Ε.Σ.Ε. στην αρχή της θητείας τους ενη¬ 
μερώνονται για κάθε θέμα που αφορά στα Π.Μ.Σ., κα¬ 
θώς και στις διδακτορικές σπουδές που εκπονούνται 
στα αντίστοιχα Τμήματα της Σχολής, όπως τα γνωστικά 
αντικείμενα που θεραπεύουν, τον αριθμό των φοιτητών/ 
τριών, τους κανόνες επιλογής, το λειτουργικό κόστος 
και τα τέλη φοίτησης. Ειδικότερα, ο απολογισμός της 
παραγράφου 2 με ευθύνη της Κοσμητείας αποστέλλεται 
αμελλητί στα μέλη της οικείας Ε.Σ.Ε.. 

6. Ανά πενταετία τα μέλη των Ε.Σ.Ε. επισκέπτονται τις 
εγκαταστάσεις του οικείουΤμήματοςγια επαρκές χρονι¬ 
κό διάστημα, κατά το οποίο συναντώνται και συζητούν 
με εκπροσώπους των διδασκόντων/ουσών και των φοι- 
τητών/τριών, καθώς και με τους Διευθυντές και τα μέλη 
των συλλογικών οργάνων των Π.Μ.Σ., προκειμένου να 
διαμορφώσουν την τελική έκθεση αξιολόγησης. Η τελι¬ 
κή έκθεση αξιολόγησης, η οποία περιέχει και προτάσεις 
για τη συνεχή βελτίωση των προγραμμάτων σπουδών, 
υποβάλλεται στην Κοσμητεία, στο οικείοΤμήμα και στη 
Σύγκλητο, προκειμένου να τη συνεκτιμήσει για τη συνέ¬ 
χιση ή μη της λειτουργίας των Π.Μ.Σ., σύμφωνα με την 
παράγραφο 8 του άρθρου 32. 

7. Στα μέλη των Ε.Σ.Ε. καταβάλλονται δαπάνες μετακί¬ 
νησης σύμφωνα με τα οριζόμενα στην υποπαράγραφο 
Δ9 της παρ. Δ' του άρθρου 2 του ν. 4336/2015. 

8. Ο απολογισμός και οι αξιολογήσεις του παρόντος 
άρθρου δημοσιοποιούνται στο διαδικτυακό τόπο των 
Ιδρυμάτων και κοινοποιούνται, με ευθύνη της Κοσμη¬ 
τείας, στον Υπουργό Παιδείας, Έρευνας και Θρησκευ¬ 
μάτων, λαμβάνονται δε υπόψη στις διαδικασίες εξωτε¬ 
ρικής αξιολόγησης και πιστοποίησης της ποιότητας του 
ν. 4009/2011. 

9. Οι Σχολές οφείλουν να καταρτίσουν το μητρώο 
αξιολογητών και να συγκροτήσουν την Επιστημονική 
Συμβουλευτική Επιτροπή (Ε.Σ.Ε.), σύμφωνα με τις πα¬ 
ραγράφους 3 και 4 του άρθρου 44 έως τον Σεπτέμβριο 
του έτους 2018, άλλως μέσα σε προθεσμία δύο (2) μηνών 
απάτην ίδρυση κάθε Π.Μ.Σ. 

Άρθρο 24 

Μεταβατικές και Ειδικές διατάξεις 

Οι φοιτητές/τριες που έχουν ήδη εγγράφει σε Π.Μ.Σ. 
κατά την έναρξη ισχύος του ν. 4485/2017, καθώς και οι 
φοιτητές/τριες που εγγράφονται και αρχίζουν τη φοί¬ 
τηση το ακαδημαϊκό έτος 2017-2018 σε Π.Μ.Σ. ιδρυθέν 
έως τη δημοσίευση του ν. 4485/2017, συνεχίζουν και 

ολοκληρώνουν το πρόγραμμα, σύμφωνα με τις ισχύου- 
σες, έως την έναρξη ισχύος του ν. 4485/2017, διατάξεις 
(άρθρο 85 παρ. 2β του ν. 4485/2017). 

Οποιοδήποτε θέμα προκύψει στο μέλλον που δεν 
καλύπτεται από την σχετική νομοθεσία ή τον παρόντα 


Κανονισμό Μεταπτυχιακών Σπουδών, θα αντιμετωπι¬ 
στεί με αποφάσεις της Συνέλευσης του Τμήματος και 
της Συγκλήτου του Ιδρύματος με τροποποίηση του 
Κανονισμού και δημοσίευση στην Εφημερίδα της Κυ- 
βερνήσεως. 


ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού Μεταπτυχιακών Σπουδών) 

1) Τύπος Διπλώματος Μεταπτυχιακών Σπουδών (Δ.Μ.Σ.) των Π.Μ.Σ. του Δ.Π.Θ. 

2) Τύπος Πιστοποιητικού ολοκλήρωσης Μεταπτυχιακών Σπουδών 

3) Τύπος Βεβαίωσης Αναλυτικής Βαθμολογίας Μεταπτυχιακού Φοιτητή Π. Μ. Σ. Τμήματος του Δ.Π. Θ. 

4) Απονομή Διπλώματος Μεταπτυχιακών Σπουδών. Τελετή ανακήρυξης (Σχέδιο) 

5) Πίνακας Μοριοδότησης κριτηρίων αξιολόγησης υποψηφίων 

6) Περιεχόμενο Μαθημάτων 

7) Γενικές Οδηγίες για την Εκπόνηση, Σύνταξη και Συγγραφή του Κειμένου της Μεταπτυχιακής 
Διπλωματικής Εργασίας 

1. Τύπος Διπλώματος Μεταπτυγιακών Σπουδών (Δ.Μ.Σ.) των Π.Μ.Σ. του Δ.Π.Θ. 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΓΕΩΠΟΝΙΑΣ ΚΑΙ ΔΑΣΟΛΟΓΙΑΣ 
ΤΜΗΜΑ ΔΑΣΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ 
ΚΑΙ ΦΥΣΙΚΩΝ ΠΟΡΩΝ 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 

ΔΙΑΤΗΡΗΣΗ ΚΑΙ ΑΠΟΚΑΤΑΣΤΑΣΗ ΧΕΡΣΑΙΩΝ ΦΥΣΙΚΩΝ ΟΙΚΟΣΥΣΤΗΜΑΤΩΝ 


Ο/Η (ονοματεπώνυμο) Τ01) (πατρώνυμο) (Χ7ΙΟ (όνομα πόλης) πτυχίουχος Τ01) Τ μήμΟ-ΤΟς 

(όνομα Τμήματος) μετά την επιτυχή παρακολούθηση των μαθημάτων του 
Προγράμματος Μεταπτυχιακών Σπουδών με τίτλο «Διατήρηση και 
Αποκατάσταση Χερσαίων Φυσικών Οικοσυστημάτων» του Τμήματος (όνομα 
Τμήματος) του Δημοκριτείου Πανεπιστημίου Θράκης και την ολοκλήρωση 
των προβλεπόμενων από το νόμο δοκιμασιών στις (ημερομηνία), κρίθηκε 
άξιος/α του Διπλώματος Μεταπτυχιακών Σπουδών, με το βαθμό: 

«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 

Πόλη (όνομα πόλης) Ημερομηνία (ημέρα-μήνας-έτος) 


Ο ΠΡΥΤΑΝΗΣ 
ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 


Ο ΠΡΟΕΔΡΟΣ ΤΟΥ ΤΜΗΜΑΤΟΣ 
(όνομα Τμήματος) 

ΤΟΥ ΔΗΜΟΚΡΙΤΕΙΟ Υ 
ΠΑΝΕ ΠΙ ΣΤΗΜΙΟΥ 
ΘΡΑΚΗΣ 


Ο ΓΡΑΜΜΑΤΕΑΣ 
ΤΟΥ ΤΜΗΜΑΤΟΣ (όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕ ΠΙ ΣΤΗΜΙΟΥ 
ΘΡΑΚΗΣ 

2. Τύπος Πιστοποιητικού ολοκλήρωσης Μεταπτυγιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΓΕΩΠΟΝΙΑΣ ΚΑΙ ΔΑΣΟΛΟΓΙΑΣ 
ΤΜΗΜΑ ΔΑΣΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ 

ΚΑΙ ΦΥΣΙΚΩΝ ΠΟΡΩΝ 
ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 
Πιστοποιείται ότι: 

Στον/ην κύριο/κυρία (Όνομα Επώνυμο Πατρώνυμο του μεταπτυχιακού φοιτητή/τριας) (Χ7ΐ0 
(όνομα πόλης), Πτυχιούχο (όνομα Τμήματος) ΤΟΌ Πανεπιστημίου (όνομα 
Πανεπιστημίου), μετά τη νόμιμη διαδικασία και αφού εξεπλήρωσε επιτυχώς 
όλες τις υποχρεώσεις του/της, στα πλαίσια του Προγράμματος 
Μεταπτυχιακών Σπουδών του Τμήματός μας, απονεμήθηκε το Δίπλωμα 
Μεταπτυχιακών Σπουδών του Προγράμματος Μεταπτυχιακών Σπουδών 
με τίτλο Διατήρηση και Αποκατάσταση Χερσαίων Φυσικών 
Οικοσυστημάτων του Τμήματος Δασολογίας και Διαχείρισης 
Περιβάλλοντος και Φυσικών Πόρων, της Σχολής Επιστημών Γεωπονίας 
και Δασολογίας, του Δημοκριτείου Πανεπιστημίου Θράκης, με το 
βαθμό 


«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού Σπουδών. 
Το πιστοποιητικό αυτό, το οποίο ζήτησε ο ενδιαφερόμενης/όμενη, 
του/της χορηγείται για κάθε νόμιμη χρήση. 


Πόλη (όνομα πόλης) Ημερομηνία (ημέρα-μήνας-έτος) 

Ο/Η Γραμματέας του Τμήματος 

(υπογραφή-σφραγίδα) 

3. Τύπος Βεβαίωσης Αναλυτικής Βαθμολογίας Μεταπτυγιακού Φοιτητή 

Π.Μ.Σ. Τμήματος του Α.Π.Θ. 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΓΕΩΠΟΝΙΑΣ ΚΑΙ ΔΑΣΟΛΟΓΙΑΣ 
ΤΜΗΜΑ ΔΑΣΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ 
ΚΑΙ ΦΥΣΙΚΩΝ ΠΟΡΩΝ 

Πόλη. 

Αριθ. Πρωχ. 

ΒΕΒΑΙΩΣΗ 

Βεβαιώνεται ότι ο/η κύριος/κυρία (Όνομα Επώνυμο Πατρώνυμο) 
Πτυχιούχος του (Τμήμα Σχολή Πανεπιστήμιο), ο οποίος είχε εισαχθεί το 
ακαδημαϊκό έτος (αναγραφή ακ. έτους) στο Π.Μ.Σ. του Τμήματος 
Δασολογίας και Διαχείρισης Περιβάλλοντος και Φυσικών Πόρων, της 
Σχολής Επιστημών Γεωπονίας και Δασολογίας, του Δημοκριτείου 
Πανεπιστημίου Θράκης με τίτλο Διατήρηση και Αποκατάσταση 
Χερσαίων Φυσικών Οικοσυστημάτων διάρκειας τριών εξαμήνων, 
εξετάσθηκε επιτυχώς στα οκτώ (8) απαιτούμενα μεταπτυχιακά 
μαθήματα και έλαβε την παρακάτω βαθμολογία σε κάθε μάθημα: 
Α/Α ΜΑΘΗΜΑ Π.Μ. ΒΑΘΜΟΣ ΕΞΑΜΗΝΟ 

1 . ... π.χ. Δέκα (10) . 

2 . . 

3 . . 

4 . . . 

5 . . 

6 . . . 

7 . . 

8 . . 


Ο/Η ανωτέρω στις ημερομηνία) ανέπτυξε τη Μεταπτυχιακή Διπλωματική 
Εργασία (Μ.Δ.Ε.) του/της δημοσία ενώπιον της αρμόδιας Εξεταστικής 

Επιτροπής, η οποία την ενέκρινε, τη βαθμολόγησε με το βαθμό (αναγραφή 
βαθμού) και πρότεινε την απονομή στον/ην ανωτέρω του Διπλώματος 
Μεταπτυχιακών Σπουδών του Τμήματος Δασολογίας και Διαχείρισης 
Περιβάλλοντος και Φυσικών Πόρων, της Σχολής Επιστημών Γεωπονίας και 
Δασολογίας του Δημοκριτείου Πανεπιστημίου Θράκης. 

Ο Γενικός Μέσος Όρος βαθμολογίας του/της ανωτέρω (με ακρίβεια 
δύο δεκαδικών ψηφίων) λαμβάνοντας υπόψη της διδακτικές μονάδες των επί 
μέρους μαθημάτων (αριθμός διδακτικών μονάδων μαθημάτων) και της ΜΔΕ 
(ι αριθμός διδακτικών μονάδων διπλωματικής ) είναι: 

«ΑΡΙΣΤΑ». 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 


Πόλη (όνομα πόλης) Ημερομηνία (ημέρα-μήνας-έτος) 


σφραγίδα) 


Με εντολή Πρύτανη 
Ο/Η Γραμματέας 
του Τμήματος 

(υπογραφή- 


4. Απονομή Μεταπτυχιακού Διπλώματος Ειδίκευσης. Τελετή ανακήρυξης (Σχέδιο) 

Η ανακήρυξη του/της μεταπτυχιακού/ής φοιτητή/τριας ως αξίου του 
Διπλώματος Μεταπτυχιακών Σπουδών εκάστου Τμήματος και η 
απονομή στον ίδιο του Διπλώματος αυτού γίνεται σε ειδική τελετή που 
πραγματοποιείται στο αρμόδιο Τμήμα. 

Η απονομή του Διπλώματος Μεταπτυχιακών Σπουδών (Δ.Μ.Σ.) 
γίνεται παρουσία του Πρύτανη του Δ.Π.Θ., ή, όταν αυτός κωλύεται, 
παρουσία ενός εκ των Αντιπρυτάνεων. 

Κατά την τελετή της απονομής του Δ.Μ.Σ. στον/στην υποψήφιο/α 
αναγιγνώσκεται από τον Πρόεδρο του Τμήματος το πρακτικό της 

Εξεταστικής Επιτροπής και στη συνέχεια ο Πρόεδρος του Τμήματος 
αναγιγνώσκει τα παρακάτω: 

«Ο/Η.(Ονοματεπώνυμο) .πτυχιούχος 

του.(Τμήμα, Σχολή, Πανεπιστήμιο) 

. συνέταξεν Μεταπτυχιακήν Διατριβήν (Μ.Δ.) ή 

επιγράφεται . 


., ήπερ τοις αναγνούσι καθηγηταίς εμμελώς έχειν έδοξεν, 

ούτος (αύτη) δε την επί τω μεταπτυχιακώ τίτλω (Μ.Δ.Ε.) δοκιμασίαν 
ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του (της) 
υποψηφίου επιστημονικής παιδείας ποιούμενον δοκιμάζει τούτον 
(ταύτην) εις τους κατόχους του Μ.Δ.Ε. του Τμήματος Δασολογίας και 
Διαχείρισης Περιβάλλοντος και Φυσικών Πόρων, της Σχολής 
Επιστημών Γεωπονίας και Δασολογίας του Δημοκριτείου 
Πανεπιστημίου Θράκης- ερωτών δε και τον Πρύτανιν, ει τη του 
Τμήματος βουλή ομολογεί. Επειδήπερ ου μόνον εν ταις ειωθόταις 
δοκιμασίαις της σής επιστήμης έλεγχον παρέσχες σαφέστατον, αλλά και 
εν τη μεταπτυχιακή διατριβή, ην φιλοπονήσας προσήνεγκες τω Τμήματι 
Δασολογίας και Διαχείρισης Περιβάλλοντος και Φυσικών Πόρων, άξιον 
(αξίαν) του Δ.Μ.Σ. σε αυτόν (σε αυτήν) απέφηνας καπί τούτοις το μεν 
Τμήμα σε κατά τα νόμιμα εδοκίμασε, ο δε Πρύτανις ταύτην την 

δοκιμασίαν επήνεσε, δια ταύτα εγώ. (Ονοματεπώνυμο) 

.Καθηγητής του Τμήματος., νυν 

Πρόεδρος του Τμήματος. διατελών τε και 

χρώμενος τη δυνάμει, ην παρά των εν Πανεπιστημίω και Τμήματι 
νόμων είληφα, 

σε.(Ονοματεπώνυμο). 

., υποψήφιον (υποψηφίαν) του 

Τμήματος Δασολογίας και Διαχείρισης Περιβάλλοντος και Φυσικών 
Πόρων μεταπτυχιακού τίτλου δημοσία άξιον και κάτοχον του 
Διπλώματος Μεταπτυχιακών Σπουδών (Δ.Μ.Σ) του Προγράμματος 
Μεταπτυχιακών Σπουδών με τίτλο Διατήρηση και Αποκατάσταση 
Χερσαίων Φυσικών Οικοσυστημάτων του Τμήματος Δασολογίας και 
Διαχείρισης Περιβάλλοντος και Φυσικών Πόρων, της Σχολής 
Επιστημών Γεωπονίας και Δασολογίας, του Δημοκριτείου 
Πανεπιστημίου Θράκης αναγορεύω και πάσας τας τω πανεπιστημιακοί) 
αξιώματι τούτω παρεπομένας προνομίας σοι δίδωμι, συνθιασώτην μεν 
και εταίρον της επιστήμης σε προσαγορεύων, της δε επιστήμης ταύτης 
δια παντός του βίου φιλοτίμως αντέχεσθαι παραινών». 

5. Πίνακας Μοριοδότησης κριτηρίων αξιολόγησης υποψηφίων 

1 . Πτυχίο 


Πτυχίο 

Μόρια 


1. ΑΕΙ 1.1. Τμήμα Α.Ε.Ι. Θετικών και Τεχνολογικών 

Επιστημών και Επιστημών Υγείας και Ζωής 

Βαθμός πτυχίου 

Ο 

"οο 

2. ΑΤΕΙ 1.1. Τμήμα Α.Τ.Ε.Ι. Θετικών και 

Τεχνολογικών Επιστημών και Επιστημών 

Υγείας και Ζωής 

Βαθμός πτυχίου 

χ 0,6 

2 . Μεταπτυχιακό Δίπλωμα 

Μεταπτυχιακό Δίπλωμα 

Μόρια 


1. ΑΕΙ 1.1. Τμήμα Α.Ε.Ι. Θετικών και Τεχνολογικών 

Επιστημών και Επιστημών Υγείας και Ζωής 

+ 10 


2. ΑΤΕΙ 1.1. Τμήμα Α.Τ.Ε.Ι. Θετικών και 

Τεχνολογικών Επιστημών και Επιστημών 

Υγείας και Ζωής 

+ 5 


3 . Διπλωματική 

Σχετικότητα 
(με την αιτούμενη κατεύθυνση) 

Μόρια 


1. Σχετική 

+ 5 


2. Μη σχετική 

0 


4 . Ξένη γλώσσα 

Επίπεδο 

Μόρια 


1. Εο\νετ ή ισότιμο 

+ 5 


2. Αόν^ηεεά ή ισότιμο 

+ 8 


3. Ρτοβαεποχ ή ισότιμο 

+ 10 


5 . Εργασιακή Εμπειρία 

Διάρκεια σχετικής εργασιακής εμπειρίας 

Μόρια 


1. 1 έτος 

+ 2 


2. 2 έτη 

+ 4 


5. > από 3 έτη 

+ 6 


6. Δημοσιεύσεις 

Κατηγορίες δημοσιεύσεων 

Μόρια 


1. Συνέδριο ελληνικό με πρακτικά 

+ 2 


2. Διεθνές συνέδριο με πρακτικά 

+ 4 


3. Ελληνικό περιοδικό 

+ 6 


4. Ξένο περιοδικό 

+ 10 


5. Περιοδικό 51 με ΙΡ 

+ 20 

6. Περιεχόμενο Μαθημάτων 


ΜΑΘΗΜΑΤΑ Α' ΕΞΑΜΗΝΟΥ 

1. 

Προστασία και Διατήρηση της Βιοποικιλότητας 

Προστατευτέο αντικείμενο, σημαντικά, απειλούμενα και σπάνια είδη χλωρίδας και τύποι οικοτόπων, είδη 
προτεραιότητας, κατάσταση διατήρησης ειδών και τύπων οικοτόπων. Μέθοδος έρευνας και συλλογής 
στοιχείων χλωρίδας και βλάστησης σε προστατευόμενες περιοχές. Αξιολόγηση των στοιχείων, προτάσεις 
διαχείρισης, ζώνωση προστατευόμενων περιοχών. Ειδικές Περιβαλλοντικές Μελέτες και Σχέδια Διαχείρισης 
(εμφανίζονται και στο μάθημα που αναφέρεται στις μελέτες). 

Ανθρώπινες δραστηριότητες και βιοποικιλότητα, προτάσεις και ανάλυση χειρισμών και παρεμβάσεων για τη 
διατήρηση της βιοποικιλότητας στα διαχειριζόμενα δάση και σε σημαντικές περιοχές για τη βιοποικιλότητα. 

Η ποικιλότητα των εντόμων αλλά και των υπολοίπων ζώων στα χερσαία οικοσυστήματα και η αλληλεπίδρασή 
τους με τους μηχανισμούς προσαρμογής των ειδών και με παράγοντες του περιβάλλοντος όπως ακραίες 
κλιματικές συνθήκες. 

2. 

Κλιματική αλλαγή: μέθοδοι κλιματικής ανάλυσης, συνέπειες και απόκριση φυσικών οικοσυστημάτων 

Το μάθημα αυτό στοχεύει στο να εξοικειωθούν οι φοιτητές με την έννοια της κλιματικής αλλαγής και τις 
βασικές μεθόδους κλιματικής ανάλυσης, καθώς και με τις έννοιες της έκθεσης, προσαρμογής και ευπάθειας 
των φυσικών οικοσυστημάτων. Στο πλαίσιο του μαθήματος αναλύονται: 

• Οι έννοιες της κλιματικής αλλαγής και της κλιματικής μεταβλητότητας. 

• Ακραία καιρικά φαινόμενα: έκθεση, προσαρμογή και ευπάθεια. 

• Βασικές μέθοδοι κλιματικής ανάλυσης. 

• Κλιματικά μοντέλα και μελέτη κλιματικών σεναρίων. 

• 0 ρόλος της αλλαγής χρήσης γης στην κλιματική αλλαγή. 

• Η επίδραση του κλίματος και της κλιματικής αλλαγής στις διεργασίες των δασικών οικοσυστημάτων. 

• Η σχέση των δασών με τον κύκλο του άνθρακα και με τον μετριασμό της παγκόσμιας κλιματικής αλλαγής. 

3. 

Οικολογία και Διαχείριση της Βόσκησης 

Τα περιεχόμενα του μαθήματος περιλαμβάνουν: 

• Μεσογειακά λιβαδικά οικοσυστήματα. 

• Οικολογικές αρχές διαχείρισης της βόσκησης αγροτικών ζώων σε λιβαδικά οικοσυστήματα. 

• Αλληλεπιδράσεις φυτοφάγων ζώων - φυτών. 

• Επίδραση της βόσκησης στη λειτουργική και χλωριδική ποικιλότητα. 

• Επίδραση της βόσκησης στις οικοσυστημικές υπηρεσίες των λιβαδιών. 

• Συμπεριφορά βόσκησης αγροτικών ζώων. 

• Διατροφικές σχέσεις μεταξύ φυτών και αγροτικών ζώων. 

• Αειφορική διαχείριση της βόσκησης. 

• Βόσκηση σε προστατευόμενες περιοχές 

4. 

Καταγραφή και Παρακολούθηση - Ανάλυση Δεδομένων Χερσαίων Οικοσυστημάτων 

Αυτό το μάθημα προσφέρει ευρεία γνώση και αναπτύσσει δεξιότητες που απαιτούνται για το σχεδίασμά 
και την εφαρμογή δραστηριοτήτων παρακολούθησης, με θεώρηση βήμα προς βήμα των διαδικασιών που 
εφαρμόζονται σε ένα ευρύ φάσμα οικοσυστημάτων, για την ανάπτυξη, υλοποίηση, παρακολούθηση των 
οικοσυστημάτων.Το μάθημα αυτό έχει σκοπό: 

• την επιλογή κατάλληλων στατιστικών σχεδίων 

• τη σωστή χρήση των ποσοτικών και ποιοτικών πληροφοριών 

• το χειρισμό τηλεπισκοπικών πληροφοριών (δασικά χωρικά δεδομένα, δασικές χαρτογραφήσεις, αλλαγές 

στη δασική κάλυψη, ταυτοποίηση των περιοχών προς αποκατάσταση) 

• σχέδιο διαχρονικής παρακολούθησης οικοσυστημάτων. 


ΜΑΘΗΜΑΤΑ Β' ΕΞΑΜΗΝΟΥ 

1 . 

Μέθοδοι Αποκατάστασης - 

Δασικές Εργασίες και Διατήρηση Εδαφικών Πόρων σε Διαταραγμένα Οικοσυστήματα 

Αυτό το μάθημα παρέχει ανάλυση πρακτικών και προσέγγιση μεθόδων μείωσης της υποβάθμισης των 
δασικών οικοσυστημάτων και αύξησης της παραγωγικότητας τους. 

Αναλυτικά ασχολείται με: 

1. 

• τη μελέτη της μεταβολής εδαφολογικών παραμέτρων μετά από έντονες διαταράξεις 

• τη μελέτη των μεταβολών των εδαφολογικών παραμέτρων μετά από δασικές εργασίες, όπως συμπίεση 

• την περιγραφή των εδαφικών φυσικών ιδιοτήτων που βελτιώνουν την αντοχή των εδαφών στην κατα- 

πόνηση εξαιτίας δασικών εργασιών 

• τη σχέση ανάμεσα στη βιοποικιλότητα στο έδαφος και στη βιοποικιλότητα στο δάσος 

• τις λιπάνσεις 

• την παραγωγή φυτευτικού υλικού (σποροσυλλογή τύποι φυταρίων, ποιότητα φυτευτικού υλικού, 

• τη συγκομιδή ξύλου, δασικές εργασίες για προστασία και διατήρηση των εδαφών σε υποβαθμισμένα 

δασικά οικοσυστήματα 

• τους χειρισμούς επανεγκατάστασης βλάστησης και προστασίας του εδάφους, 

• φυτεύσεις, εγκατάσταση ενεργειακών φυτειών, εγκατάσταση φυτειών παραγωγής ξύλου. 

2. 

Χειρισμοί Δασών και Ανόρθωση Δασικών Οικοσυστημάτων 

Αυτό το μάθημα αναλύει τα δασικά οικοσυστήματα ως βάση για την επιλογή των κατάλληλων χειρισμών. 
Περιγράφει τις αντιδράσεις των δασικών οικοσυστημάτων και τους χειρισμούς που πρέπει να γίνουν για 
την επίτευξη συγκεκριμένων στόχων διαχείρισης. Αναλύει χειρισμούς και προσεγγίσεις επεμβάσεων για την 
επίτευξη συγκεκριμένων στόχων αποκατάστασης. Αναλύει και προτείνει χειρισμούς για: 

• την ανόρθωση υποβαθμισμένων δασών 

• την προστασία, ανόρθωση των περιαστικών δασών 

• τις αποκαταστάσεις στις προστατευμένες περιοχές 

• Γίνεται ανάλυση της αντίδρασης των δασών και των χειρισμών μετά από διαταράξεις όπως έντονη βό¬ 

σκηση, πυρκαγιές κ.λπ. και των επιδράσεών τους στις εδαφικές συνθήκες. 

•Τι συμβαίνει στο έδαφος κατά την διαδικασία της ανόρθωσης, Μεταβολές στη βιολογία, και χημεία του 
εδάφους. 

3. 

Διαχειριστικά Μέτρα για τη Διατήρηση και Εξέλιξη των Οικοσυστημάτων, Μελέτες Αποκατάστασης και 
Σχέδια Διατήρησης 

Οι σπουδαστές σε αυτό το μάθημα αναπτύσσουν δεξιότητες για τη δημιουργία ολοκληρωμένων σχεδίων 
για την αποκατάσταση των δασικών οικοσυστημάτων.Το γενικό περίγραμμα ενός σχεδίου αποκατάστασης 
είναι το ακόλουθο: 

• ορισμός σαφών σκοπών και στόχων 

• διεπιστημονική αξιολόγηση της περιοχής 

• εξέταση εναλλακτικών ΧΕΙΡΙΣΜΩΝ 

• εφαρμογή των χειρισμών 

• παρακολούθηση της περιοχής 

• εφαρμογή χειρισμών παρακολούθησης. 

• Ειδικές Περιβαλλοντικές Μελέτες και Σχέδια Διαχείρισης. 

4. 

Αποκατάσταση Εδαφών και Επανεγκατάστασης της Βλάστησης σε Διαταραγμένες Περιοχές 

Οι σπουδαστές σε αυτό το μάθημα αναπτύσσουν τεχνικές για την αποκατάσταση χημικών, φυσικών ιδιο¬ 
τήτων εδαφών - αδρανών υλικών. Μελετούν επίσης κλασικές και καινοτόμες βιολογικές μεθόδους επανε- 
γκατάστασηςτης βλάστησης σε περιοχές εξορύξεων και λατομείων συμπεριλαμβανομένων των παρακάτω: 

• Περιγραφή, μέθοδοι και ανάλυση εδαφολογικών χειρισμών που είναι απαραίτητα στα αρχικά στάδια 
αποκατάστασης, μεταβολή της αντίδρασης του εδάφους (ρΗ), οξειδοαναγωγικού δυναμικού κ.ά. 

• Αδρανή υλικά, περιγραφή, ιδιαιτέρα χαρακτηριστικά, στρατηγικές και μέθοδοι εξομάλυνσης των ακραίων 

συνθηκών για την εγκατάσταση της βλάστησης. 

• Μείωση τοξικότητας, μετάλλων, οργανικών ουσιών 

• Μέθοδοι τρόποι και στρατηγικές επιλογής μικροοργανισμών που βοηθούν στην μετατροπή αδρανών 
υλικών σε έδαφος. 

• 0 ρόλος της μυκορριζιακή συμβίωσης στην αποκατάσταση εδαφών, αδρανών υλικών, μείωση τοξικότητας 

μετάλλων οργανικών ρύπων κ.λπ. 

• Εμβολιασμοί φυτών με μικροοργανισμούς βιολογική αποκατάσταση, εισαγωγή μικροοργανισμών, δη¬ 

μιουργία εδάφους 

• εγκατάσταση βλάστησης σε διαταραγμένες περιοχές 
•υδροσπορά 

• Ανταγωνισμός - ευνόηση - οικολογικές προσεγγίσεις - τεχνικές. Φύτευση σε διαταραγμένες περιοχές. 

• φύτευση και συντήρηση (ποτίσματα) 

• μέθοδοι ελέγχου της διάβρωσης του εδάφους 

• βιομηχανική του εδάφους (φακελώματα, κλαδοπλέγματα, κορμοφράγματα, ξυλοφράκτες). 

7. Γενικές Οδηγίες για την Εκπόνηση, Σύνταξη 
και Συγγραφή του Κειμένου της 
Μεταπτυχιακής Διπλωματικής Εργασίας 

1. Σκοπός και Σημασία της Μεταπτυχιακής Διπλωμα¬ 
τικής εργασίας 

Η μεταπτυχιακή διπλωματική εργασία είναι επιστη¬ 
μονική εργασία η οποία οφείλει να εμπεριέχει στοιχεία 
πρωτοτυπίας στα γνωστικά πεδία τα σχετικά με το Π.Μ.Σ. 
είτε μέσω της δημιουργίας νέας γνώσης, είτε μέσω της 
άσκησης αυτόνομης κριτικής σκέψης, είτε, τέλος, μέσω 
συνδυασμού των παραπάνω. Προσφέρει τη δυνατότητα 
να κριθεί αλλά και να κατευθυνθεί η ερευνητική ικανό¬ 
τητα του μεταπτυχιακού φοιτητή. Άρα, ο βασικός στόχος 
της εκπόνησής της είναι να αποδείξει τις ικανότητές του 
μεταπτυχιακού φοιτητή και από τις δύο αυτές απόψεις. 

2. Επιμέρους Στόχοι της Μεταπτυχιακής Διπλωματικής 
Εργασίας 

Επιμέρους στόχοι, στους οποίους είναι δυνατόν να 
αποβλέπει μια τέτοια ερευνητική εργασία συμπεριλαμ¬ 
βάνουν: 

• επισκόπηση και κριτική ανάλυση υφιστάμενης γνώ¬ 
σης 

• περιγραφή και ερμηνεία κάποιου φαινομένου ή θέ¬ 
ματος 

• χρήση θεωρητικών και μεθοδολογικών προσεγγίσε¬ 
ων, τεχνικών, εργαλείων 

■ δημιουργία νέων θεωρητικών και μεθοδολογικών 
προσεγγίσεων, τεχνικών, εργαλείων ή άλλων καινοτομι¬ 
ών στη διερευνούμενη επιστημονική περιοχή. 

Η μεταπτυχιακή διπλωματική εργασία στοχεύει στο 
να αναπτυχθούν από τον μεταπτυχιακό φοιτητή δόκιμες 
επιστημονικές πρωτοβουλίες σε ένα συγκεκριμένο πε¬ 
δίο γνώσης απ' αυτά που προσφέρονται στο Π.Μ.Σ. του 
Τμήματος Δασολογίας και Διαχείρισης Περιβάλλοντος 
και Φυσικών Πόρων του Δημοκρίτειου Πανεπιστημίου 
Θράκης. Αποτρέπεται η μηχανιστική εφαρμογή γνώσεων 


και ενθαρρύνεται η κριτική θεώρηση και ανάλογη προ¬ 
σαρμογή τους από πλευράς του μεταπτυχιακού φοιτητή. 

3. Κύρια Τμήματα της Μεταπτυχιακής Διπλωματικής 
Εργασίας 

Ως επιστημονικό σύγγραμμα, η μεταπτυχιακή διπλω¬ 
ματική εργασία δεν επιδιώκει να τέρψει και να ψυχα¬ 
γωγήσει τον αναγνώστη, ούτε να εντυπωσιάσει με τον 
πλούτο των γλωσσικών, εκφραστικών ή συντακτικών 
μέσων που χρησιμοποιεί, αλλά να μεταβιβάσει συγκε¬ 
κριμένες γνώσεις, ιδέες ή απόψεις και τεχνικές με σα¬ 
φήνεια, ακρίβεια, λογική ακολουθία, συνοχή, επιστημο¬ 
νική τεκμηρίωση, καθώς και λιτότητα και οικονομία στη 
γλωσσική έκφραση. Για το σκοπό αυτό, συνιστάται μια 
μεταπτυχιακή διπλωματική εργασία να περιλαμβάνει τα 
εξής γενικά τμήματα: 

α) Εισαγωγή: ιστορικό επιλογής του ερευνητικού προ¬ 
βλήματος, τοποθέτηση του θέματος στον ευρύτερο 
επιστημονικό κλάδο, πρωτοτυπία και χρησιμότητα της 
έρευνας, και διατύπωση του σκοπού της. 

β) Ανασκόπηση της βιβλιογραφίας: επισκόπηση και 
διερεύνηση του θεωρητικού και μεθοδολογικού πεδί¬ 
ου (συμπεριλαμβανομένων και εφαρμογών), στο οποίο 
εντάσσεται η μεταπτυχιακή εργασία, καθώς και του πλαι¬ 
σίου συγκρότησής της. 

γ) Μεθοδολογία: οργάνωση έρευνας, περιγραφή με¬ 
θοδολογικής προσέγγισης, περιγραφή συλλογής και 
τεχνικών επεξεργασίας δευτερογενών και πρωτογενών 
στοιχείων. 

δ) Ανάλυση του θέματος: παρουσίαση και οργάνωση 
των ευρημάτων της μεταπτυχιακής εργασίας, ανάλυση 
και ερμηνεία των αποτελεσμάτων της μεταπτυχιακής 
εργασίας. 

ε) Συμπεράσματα: παράθεση τελικών συμπερασμά¬ 
των, ένταξή τους στο ευρύτερο θεωρητικό και εφαρμο- 
στικό πλαίσιο, όπως ορίστηκε στην αρχή της μεταπτυχι¬ 
ακής εργασίας, και ζητήματα, τα οποία προκύπτουν για 
μελλοντική έρευνα. 


Η απόφαση αυτή να δημοσιευθεί στην Εφημερίδα της Κυβερνήσεως. 
Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























